Wall Street: Το χειρότερο εξάμηνο για τον Dow Jones από το 2010\nΠρώτη καταχώρηση: Δευτέρα, 2 Ιουλίου 2018, 14:09\nΉπια ανοδικά κινήθηκαν όλοι οι βασικοί δείκτες της Wall Street την Παρασκευή, με τον βιομηχανικό Dow Jones, ωστόσο, να κλείνει στο εξάμηνο με τη χειρότερη επίδοση από το 2010, με συνολική εξαμηνιαία πτώση 1,8%.\nΑντίθετα, ο τεχνολογικός Nasdaq κατέγραψε σε επίπεδο εξαμήνου δυναμική άνοδο 8,8%, με τον S&P 500 να σημειώνει την περίοδο Ιανουαρίου - Ιουνίου 2018 κέρδη 1,7%.\nΤης ανόδου της Παρασκευής ηγήθηκαν οι μετοχές του ενεργειακού κλάδου, με κέρδη στο 0,7%, οι οποίες ακολούθησαν την άνοδο της τιμής του πετρελαίου.\nΆλμα σε ιστορικό υψηλό πραγματοποίησε η μετοχή της Nike, με κέρδη άνω του 11%, μετά την ανακοίνωση τριμηνιαίων κερδών και εσόδων που ξεπέρασαν τα αναμενόμενα.\nΟκτώ εκ των 11 βασικών επιμέρους δεικτών του ευρύτερου δείκτη S&P 500 έκλεισαν σε θετικό έδαφος.\nΟ θετικός τόνος που έλαβαν οι συναλλαγές της Παρασκευής, ωστόσο, δεν μπόρεσε να διαγράψει τις απώλειες νωρίτερα μέσα στην εβδομάδα, που είχαν ως κύρια αιτία την αστάθεια που προκαλούν οι φόβοι για μια επικείμενη διεθνή εμπορική αντιπαράθεση.\nΤο α’ εξάμηνο του έτους, η μεταβλητότητα των τάσεων ήταν βασικό χαρακτηριστικό στη Wall Street.\nΟι βασικοί δείκτες έφτασαν σε ιστορικά υψηλά στα τέλη Ιανουαρίου, πριν οι ανησυχίες για αύξηση των επιτοκίων επιφέρουν διόρθωση προς τα κάτω.\nΟι μετοχές ανέκαμψαν λόγω της υψηλής κερδοφορίας των επιχειρήσεων και των θετικών μακροοικονομικών στοιχείων, ωστόσο η έναρξη της εκστρατείας "εμπορικού πολέμου" από πλευράς Τραμπ έναντι εχθρών και φίλων επανέφερε πτωτικές τάσεις.\n«Είμαστε ξεκάθαρα σε μια αγορά που βιώνει ανατροπές», δήλωσε ο Arian Vojdani, στέλεχος στρατηγικής επενδύσεων της MV Financial.\n«Το αφήγημα - παρά τα καλά μακροοικονομικά στοιχεία και τις καλές αμοιβές - δεν είναι καλό», πρόσθεσε.\n«Οι επενδυτές κατά κάποιο τρόπο κρατούν κλειστά τα χαρτιά τους προκειμένου να δουν πού θα οδηγήσει αυτή η περιπέτεια (σ.σ. της εμπορικής έντασης)».\nΗ ιστοσελίδα Axios ανέφερε την Παρασκευή, επικαλούμενη πηγές της, ότι ο Τραμπ έχει εκφραστεί, μιλώντας σε αξιωματούχους του Λευκού Οίκου, υπέρ της απόχώρησης των ΗΠΑ από τον Παγκόσμιο Οργανισμό Εμπορίου (ΠΟΕ).\nΟ βιομηχανικός Dow Jones κέρδισε 55,36 μονάδες (+0,23%) στις 24.271 μονάδες, ενώ ο τεχνολογικός Nasdaq σημείωσε άνοδο 6,62 μονάδων (+0,09%) στις 7.510. Ο ευρύτερος S&P 500 ενισχύθηκε κατά 3,02 μονάδες (+0,11%) στις 2.719.\nΑπό τις 30 μετοχές που απαρτίζουν το δείκτη Dow Jones 16 κινήθηκαν με θετικό πρόσημο και 14 με αρνητικό.\nΕξ αυτών τα μεγαλύτερα ποσοστιαία κέρδη σημειώνει η Nike στα 79,68 δολ. με άνοδο 7,98 δολ. ή σε ποσοστό 11,13% και ακολούθησαν η American Express, με άνοδο 1,06% στα 98,00 δολ. και η Intel στα 49,71 δολ., με κέρδη 0,93%.\nΣτον αντίποδα, οι μετοχές με χειρότερη επίδοση ήταν εκείνες της Goldman Sachs (-1,28%), της Verizon (-1,08) και της JP Morgan (-0,70%).\nΣτα μάκρο της ημέρας, οι Αμερικανοί καταναλωτές αύξησαν μόνον οριακά τις δαπάνες τους τον Μάιο, παρά τα βελτιωμένα εισοδήματα, καθώς ο ετήσιος πληθωρισμός κατέγραψε την μεγαλύτερη αύξηση των τελευταίων έξι ετών.\nΟι προσωπικές δαπάνες αυξήθηκαν 0,2% το Μάιο σε προσαρμοσμένη βάση έναντι του προηγούμενου μήνα, ενώ τα προσωπικά εισοδήματα αυξήθηκαν 0,4% τον Μάιο.\nΟι οικονομολόγοι προέβλεπαν αύξηση 0,4% και για τα έσοδα και για τις δαπάνες. Το ποσοστό αύξησης των δαπανών (0,2%) ήταν το χαμηλότερο από το Φεβρουάριο.\nΤελευταία ενημέρωση: Δευτέρα, 2 Ιουλίου 2018, 14:09


Αυτό είναι το αγροτικό της Hyundai, το Santa Cruz (Video) – carzine.gr\nΑυτό είναι το αγροτικό της Hyundai, το Santa Cruz (Video)\nH πορεία της Hyudai προς την επίσημη παρουσίαση ενός pick-up κρατά εδώ και αρκετά χρόνια, και επιτέλους ήρθε το πλήρωμα του χρόνο για την επίσημη πρεμιέρα του. Το ονομάζει Santa Cruz και αποφεύγει να το κατατάξει στα pick-up, ονομάζοντας το Sport Adventure Vehicle.\nΕμφανισιακά δανείζεται πολλά στοιχεία από το νέο Tuscon με την εντυπωσιακή μάσκα και τα “κρυφά” φωτιστικά σώματα ημέρας. Αρκετά πρωτότυπο ως σχήμα, φέρνει έναν φρέσκο αέρα στην κατηγορία προσδίδοντας έναν έντονο δυναμικό χαρακτήρα.\nΟ δυναμικός χαρακτήρας τονίζεται ακόμα περισσότερο από την έντονη κλίση της πρώτης κολόνας, κάτι που συμβαίνει και με την τρίτη κολόνα η οποία και αυτή γέρνει προς τα εμπρός, δημιουργώντας μία σχεδόν κουπέ διάσταση στην όλη προσέγγιση.\nΗ καρότσα έχει μήκος στα 1,323 μέτρα, ενώ υπάρχει ένα κομμάτι της το οποίο ανασηκώνεται για να αποκαλύψει έναν κρυφό χώρο φόρτωσης. Υπάρχουν σκαλοπάτια στις άκρες του προφυλακτήρα για εύκολη πρόσβαση στην καρότσα. Η εταιρία έχει προγραμματίσει να προσφέρει μία μεγάλη γκάμα από αξεσουάρ.\nH καμπίνα δανείζεται την σχεδίαση του Tuscon διαθέτοντας την κεντρικά τοποθετημένη οθόνη 8 ή 10 ιντσών, και τον πολύ εντυπωσιακό ψηφιακό πίνακα οργάνων. Τα πίσω καθίσματα μπορούν να αναδιπλωθούν, αποκαλύπτοντας έναν χώρο φόρτωσης μέσα στο όχημα. Οι χώροι για επιβάτες χάρη στο μεταξόνιο των 3 μέτρων είναι αρκετά ικανοποιητικοί για τα δεδομένα της κατηγορίας, και με βάση τις διαστάσεις του αμαξώματος στα 4,97 μέτρα (μάλλον μικρό για τις ΗΠΑ).\nΥπάρχουν διαθέσιμα όλα τα σύγχρονα συστήματα ασφαλείας και υποβοήθησης του οδηγού. Σε ότι αφορά τους κινητήρες, διατίθεται προς το παρόν σε μία έκδοση με ατμοσφαιρικό τετρακύλινδρο των 2,5 λίτρων και 194 ίππους, ο οποίος συνδυάζεται με οκτατάχυτο αυτόματο κιβώτιο και τετρακίνηση.\nΗ πιο πάνω επιλογή αφορά έναν τούρμπο 2,5λιτρο τετρακύλινδρο με 280 ίππους και 420 Nm ροπής, ο οποίος εφοδιάζεται με ένα διπλόδισκο κιβώτιο 8 σχέσεων, με paddles στο τιμόνι και τετρακίνηση.\nΗ παραγωγή του αυτοκινήτου θα ξεκινήσει στο εργοστάσιο στο Montgomery στην Αlabama μέσα στον Ιούνιο και οι πωλήσεις θα αρχίσουν προς τα τέλη του καλοκαιριού. Προς το παρόν δεν υπάρχουν πληροφορίες αν το Santa Cruz θα κυκλοφορήσει και στην Ευρώπη.\nΠάντως, οι διαστάσεις και ο χαρακτήρας του pickup ταιριάζουν στα δεδομένα της γηραιάς ηπείρου, ενώ θα μπορούσε κάλλιστα να τοποθετηθεί και ένας σύγχρονος diesel.\nΣε αυτό το άρθρο:Hyundai, Santa Cruz, Video\nH Τoyota δηλώνει σκεπτικισμό για την απότομη μετάβαση στην ηλεκτροκίνηση


Τελικά τι συνέβη με τα πλάνα από την παραλία της Θεσσαλονίκης; :: left.gr\n10:09 | 01.04.2020\nΠολύς λόγος έχει γίνει τις τελευταίες ημέρες για το ζήτημα της ατομικής ευθύνης και τις αλυσιδωτές αντιδράσεις και τους κινδύνους που πυροδοτεί η «απείθεια» του ενός -ή και των λίγων- στην συνοχή του κοινωνικού συνόλου. Ψύχραιμες ή και -κατά κανόνα- λιγότερο ψύχραιμες φωνές είναι καθημερινά πρόθυμες να μας καταδείξουν τον διαρκή κίνδυνο του βιολογικού εκτροχιασμού. Από τους ατομικούς δρομείς των δημόσιων χώρων στους παππούδες που σπρώχνονται στις ουρές των τραπεζών, καθένας αποτελεί έναν δυνητικό δολοφόνο της κοινωνίας, καθένας εκτός από το ίδιο το κράτος, του οποίου η διαρκώς επιδεινούμενη κοινωνική πολιτική είναι αυτή που στην πραγματικότητα δοκιμάζεται, αμφισβητείται, αποκαλύπτοντας τελικά τις χρόνιες ανεπάρκειες του.\nΤι συμβαίνει όμως όταν η κοινωνία, σε μεγάλο βαθμό έχει «ξεπεράσει» αυτήν την «νηπιώδη» συμπεριφορά που της αποδίδουν καθημερινά τόσο τα Μ.Μ.Ε. όσο και τα ευρύτερα δίκτυα εξουσίας της κυβέρνησης, χωρίς όμως το ίδιο το κράτος να έχει καταφέρει να υπερβεί τις πολιτικές οι οποίες έχουν καθηλώσει την δημόσια υγεία και την κοινωνική πολιτική; Το όλο πλαίσιο της μέτα-αλήθειας και του ανοικτού δικτύου επικοινωνίας μεταξύ της κυβέρνησης και των Μ.Μ.Ε. μπορεί σε μεγάλο βαθμό να μας απαντήσει το παραπάνω ερώτημα αλλά και τους σκοπούς του.\n«Παχαίνει ο φακός της κάμερας;» Είναι μία κλασική ερώτηση πολλών που έρχονται αντιμέτωποι με μια κάμερα. Η πολύ γρήγορη απάντηση σε αυτό είναι πως εξαρτάται από το τι φακός θα χρησιμοποιηθεί.\nΠολύ χοντρικά υπάρχουν τρία είδη φακών: ευρυγώνιοι, κανονικοί, τηλεφακοί. Οι πρώτοι είναι φακοί με μεγάλο εύρος στο οπτικό πεδίο, κάτι σαν το ματάκι που έχουμε στην εξώπορτα του σπιτιού. Χαρακτηριστικό τους είναι πως όταν το θέμα μας βρίσκεται πολύ κοντά, παραμορφώνεται, ενώ ο ευρύτερος χώρος απλώνεται και μεγαλώνει σε εξωπραγματικές διαστάσεις.\nΣύμφωνα με τους κανόνες της οπτικής των φακών, το σύστημα κρυστάλλων φακών που αποτελούν τον τηλεφακό, επιτυγχάνει να έχει μεγάλη εστιακή απόσταση (να «φέρει» κοντά το θέμα) με το αποτέλεσμα όμως το ωφέλιμο κάδρο που προκύπτει να είναι πολύ περιορισμένο. Όταν δηλαδή κάνουμε ζουμ με το κινητό ή τη φωτογραφική μας μηχανή, δεν μεγαλώνει ταυτόχρονα και η οθόνη μας, παρά μόνο περιορίζεται το οπτικό μας πεδίο.\nΌλα τα αντικείμενα που βρίσκονται στο ενδιάμεσο γίνονται αντιληπτά μέσα από τη σχέση στον χώρο που έχουν μεταξύ τους. Όσο πιο πολύ απέχει το ένα από το άλλο τόσο διαφορετικά σε μέγεθος τα αντιλαμβάνεται ο παρατηρητής. Αν έχουμε πχ. Έναν άνθρωπο δίπλα στον παρατηρητή, θα φαίνεται πολύ μεγάλος ενώ ένας άνθρωπος κοντά στο σημείο φυγής θα φαίνεται μικροσκοπικός.\nΗ ψευδαίσθηση λοιπόν παραμόρφωσης της προοπτικής μέσα από τον τηλεφακό δημιουργείται ακριβώς λόγω απαλοιφής από το κάδρο όλων των στοιχείων που βρίσκονται στο κοντινό επίπεδο του πλέγματος της προοπτικής. Καθώς απομονώνονται τα πολύ μακρινά στοιχεία (προς το σημείο φυγής) χωρίς κανένα κοντινότερο για σύγκριση, έχουμε συχνά αποτελέσματα που μας ξενίζουν.\nΠολύ γνωστή η χρήση τηλεφακών για την κάλυψη αγώνων. Οπτική-προοπτική σχέση μεταξύ αθλητών και θεατών\nΚάτι τέτοιο συνέβη και με το βίντεο της παραλίας της Θεσσαλονίκης στο οποίο έγινε χρήση πολύ ισχυρού τηλεφακού. Το οπτικό παράδοξο (που κατά τα άλλα είναι καθημερινότητα στις εκατοντάδες εικόνες που βλέπουμε) αξιοποιείται αυτή τη φορά για να δημιουργήσει λανθασμένες εντυπώσεις για ένα γεγονός.\nΜε τη θέση της κάμερας στην ευθεία σχεδόν ακριβώς της ακτής, καταφέρνει ουσιαστικά να εκμηδενίσει αυτήν την πολύ ισχυρή γραμμή της προοπτικής, αφήνοντας μόνο αυτή των δέντρων στα αριστερά να υποδηλώνει το βάθος. Όλοι οι άνθρωποι που βλέπουμε λοιπόν να περπατάνε ή να αθλούνται βρίσκονται πολύ, πάρα πολύ μακριά από τον φακό και λόγω ακριβώς αυτής της σκόπιμης και δημιουργικής χρήσης της οπτικής φαίνονται σαν να βρίσκονται στο ίδιο επίπεδο. Στην ουσία όμως, αυτό που βλέπουμε είναι άνθρωποι, ανεπτυγμένοι στην πραγματικότητα σε μήκος περίπου ενός χιλιομέτρου, να εμφανίζονται συγκεντρωμένοι σε λίγα τετραγωνικά.\nΣε σχέση με τα χθεσινά στιγμιότυπα του Open από την Νέα Παραλία της Θεσσαλονίκης, έχω την εντύπωση ότι μπορεί απλά να είναι το αποτέλεσμα της χρήσης ισχυρού τηλεφακού και να μην είναι κάποιο κακοφτιαγμένο green wall όπως πολλοί υποψιάζονται (οι ποδηλάτες εξηγούνται γιατί, όπως βλέπω στο maps, στο ύψος του Makedonia Palace υπάρχει πλάτωμα προς τη θάλασσα). Ακόμα όμως κι αν ο “συνωστισμός” ήταν αποτέλεσμα χρήσης τηλεφακού, το ρεπορτάζ και η χρήση του είναι εξίσου ανήθικα και, αν δεν μπορεί να χαρακτηριστεί fake news, σίγουρα πέφτει στην κατηγορία post-truth, δηλ. στη χρήση μιας αλλοιωμένης εικόνας της πραγματικότητας με στόχο την επίδραση στο θυμικό και τη χειραγώγηση της κοινής γνώμης. Πείραμα: και στις τρεις φωτογραφίες, τα playmobil είναι στις ίδιες ακριβώς θέσεις. Η πρώτη είναι τραβηγμένη με δεκαπλάσιο ζουμ από τη δεύτερη, και η τρίτη (από ψηλά) δείχνει τις σχετικές αποστάσεις των “περιπατητών” μεταξύ τους. Αν είχα πιο ισχυρό τηλεφακό (και είχα πειράξει και το βάθος πεδίου, που μόλις είδα), ο συνωστισμός στην πρώτη φωτό θα φαινόταν ακόμα πιο ασφυκτικός.\nΜε κόκκινο, το πλάνο των ειδήσεων, με μπλε το ίδιο σχεδόν σημείο με τον ευρυγώνιο φακό του Google Maps. Στα δεξιά διακρίνεται η προβλήτα όπου βρισκόταν η κάμερα. Κάτω, σύγκριση των δύο εικόνων με το οπτικό τους πεδίο.\nΤελικά, μπορεί το βίντεο αυτό να μην έχει τα οπτικά εφέ που θα ζήλευε κάθε σχολική ταινία δεύτερης διαλογής, παρόλα αυτά είναι σαφές πως η χρήση τηλεφακού, η τοποθέτηση της κάμερας στο συγκεκριμένο ακριβώς σημείο και ύψος, κάθε άλλο παρά τυχαία είναι. Αν συγκρίνουμε για παράδειγμα πλάνα από πολιτικές συγκεντρώσεις θα δούμε πως αν μη τι άλλο, χρησιμοποιούνται σχεδόν αποκλειστικά κανονικοί προς ευρυγώνιοι φακοί για να αναδείξουν τα πλήθη του κόσμου. Πολύ απλά γιατί αυτά τα πλήθη υπάρχουν.\nΦυσικά, η πανδημία και τα έκτακτα μέτρα που αυτή έφερε, δεν αποτελούν την πρώτη φορά που διατυπώνεται ο κίνδυνος του εκτροχιασμού που προκύπτει μέσα από την ατομική ευθύνη. Δεν είναι καν η πρώτη φορά που γίνεται μέσα σε αυτό το καθεστώς του εγκλεισμού, καθώς πριν λίγες ημέρες υπήρξαν αντίστοιχες περιγραφές για μαζική έξοδο στην επαρχία, οι οποίες δεν επιβεβαιώθηκαν ποτέ. Μάλιστα, φαίνεται να λειτούργησαν ως το όχημα για την επιβολή της απαγόρευσης κυκλοφορίας, χωρίς φυσικά να εξετάζουμε ή να αμφισβητούμε την αναγκαιότητα του μέτρου. Η απαγόρευση κυκλοφορίας στην παραλία της Θεσσαλονίκης, η οποία φαίνεται να στηρίζεται σε ίδιας ποιότητας στοιχεία φαίνεται να κινείται στην ίδια κατεύθυνση.\nΚοιτάζοντας πίσω, βλέπουμε δέκα ολόκληρα χρόνια μέσα στα οποία γίναμε κοινωνοί του πώς η ατομική ευθύνη οδήγησε στην κατάρρευση κράτους και οικονομίας. Προς Θεού, καμία σύγκριση και καμία αναγωγή δεν μπορεί να καταστεί γόνιμη μεταξύ της οικονομικής κρίσης και της πανδημίας, όμως με έναν τρόπο μπορούμε να δούμε την ευκολία και την προθυμία με την οποία περιστατικά όπως αυτό της Θεσσαλονίκης, που στην τελική παύουν να εξετάζονται στο επίπεδο του αν συνέβησαν ή όχι και με ποιον τρόπο, εργαλειοποιούνται για να κοσμήσουν το «προστατευτικό» χέρι μιας Δεξιάς κυβέρνησης, παλαιάς αισθητικής αλλά νέων τεχνικών μέσων, που είτε με το λόγο της είτε με τη ράβδο της -προσπερνώντας τις δικές της ανεπάρκειες- είναι έτοιμη να αναπαυθεί είτε στο θρόνο της επιτυχούς έκβασης είτε στο θρόνο επιτυχούς απόδοσης ευθυνών.\ntags: κορωνοϊός, ΜΜΕ, Θεσσαλονίκη, ιδιωτική τηλεόραση


Παρασκευή, 15 Νοέμβριος 2019 10:39\tΕυρυτανικά Νέα\nΜε το ποσό των 50.000 ευρώ, ο δήμος Καρπενησίου θα προμηθευτεί νέο εορταστικό φωτεινό διάκοσμο για τον στολισμό της πόλης και των γύρω χωριών, ενόψει των γιορτών των Χριστουγέννων.\nΤο Καρπενήσι και τα πέριξ (πχ χωριά πρ. δήμου Ποταμιάς) αποτελούν, κάθε χρόνο τέτοια εποχή, δημοφιλείς τουριστικούς προορισμούς και ο δήμος επιδιώκει να αναβαθμίσει την ατμόσφαιρα και το κλίμα των ημερών των Χριστουγέννων. Εξάλλου, το άναμμα του χριστουγεννιάτικου δέντρου στην κεντρική πλατεία Καρπενησίου προγραμματίζεται σε περίπου 3 εβδομάδες από σήμερα -μέσα στο πρώτο 10ήμερο του Δεκεμβρίου.\nΟ διαγωνισμός για την προμήθεια φωτεινού διακόσμου έχει προγραμματιστεί να διενεργηθεί στο Δημοτικό κατάστημα Καρπενησίου, στις 19 Νοεμβρίου και ώρα 10:30 το πρωί, όποτε και λήγει η προθεσμία παραλαβής των προσφορών και αρχίζει η διαδικασία της αποσφράγισης.\nΕάν ο διαγωνισμός δεν διεξαχθεί την παραπάνω αναφερόμενη ημερομηνία, θα επαναληφθεί την επόμενη εργάσιμη ημέρα, στον ίδιο τόπο και ώρα. Περισσότερες πληροφορίες διατίθενται στο τηλέφωνο 22373-50029 (Γεώργιος Θανασιάς), καθώς και στην ηλεκτρονική διεύθυνση www.karpenissi.gr.


Νέο Honda Civic Hatchback - honda civic\nΤο 10ης γενιάς Honda Civic Ηatchback παρουσιάστηκε επισήμως. Στην Ευρώπη θα το δούμε στις αρχές της επόμενης χρονιάς.\nΤο νέο Honda Civic Hatchback θα διαθέτει ανεξάρτητη πίσω ανάρτηση σε υποπλαίσιο, η οποία αντικαθιστά τον ημιάκαμπο άξονα της τωρινής γενιάς.\nΣτην Ευρώπη θα δούμε το νέο Civic με τον νέο 1.000αρη τρικύλινδρο turbo κινητήρα, αλλά και με μια ανανεωμένη εκδοχή του 1.600αρη turbodiesel i-DTEC.\nΝέο Honda Civic Hatchback\n7.420 Επισκέψεις στο άρθρο - Ημερομηνία δημοσίευσης: 16/8/2016\nΗ Honda μας αποκαλύπτει το νέο, 10ης γενιάς, Civic Ηatchback που ετοιμάζεται να ξεκινήσει την εμπορική του καριέρα στις ΗΠΑ. Πότε θα το δούμε στην Ευρώπη, τι κινητήρες θα φέρει, αλλά και τι διαφορές θα έχει από το τωρινό μοντέλο;\nΛίγες ημέρες πριν σας είχαμε δείξει τις πρώτες εικόνες από το νέο Civic Ηatchback, όταν αυτό φορτωνόταν στο πλοίο από το Ην. Βασίλειο για τις ΗΠΑ. Σήμερα, η Honda μας δίνει τις πρώτες επίσημες φωτογραφίες, αλλά και τα αρχικά τεχνικά χαρακτηριστικά, του νέου της μικρομεσαίου πεντάθυρου μοντέλου της.\nΕνώ η ιαπωνική εταιρεία κατασκευάζει τα Civic sedan και coupe στην Ιντιάνα και το Οντάριο των ΗΠΑ, το hatchback μοντέλο θα φτιάχνεται στο Ην. Βασίλειο. Από εκεί θα εξάγεται σε όλο τον κόσμο, με τους Αμερικάνους να το παίρνουν πρώτοι τον προσεχή Σεπτέμβριο και τους Ευρωπαίους να πρέπει να περιμένουν μέχρι τις αρχές της επόμενης χρονιάς.\nΟυσιαστικά αυτό που βλέπουμε σήμερα, είναι η αμερικάνικη εκδοχή του 10ης γενιάς Civic, το οποίο θα διατίθεται εκεί σε πέντε εκδόσεις εξοπλισμού, τις LX, Sport, EX, EX-L και Sport Touring. Στην άλλη όχθη του Ατλαντικού, θα προσφέρεται αποκλειστικά με τον 1.500άρη turbo βενζίνης των 174 και 180 ίππων (220 Nm ροπής). Στην Ευρώπη, πάλι, θα το δούμε με τον νέο 1.000αρη τρικύλινδρο turbo κινητήρα, αλλά και με μια ανανεωμένη εκδοχή του 1.600αρη turbodiesel i-DTEC.\nΑμφότερες οι εκδοχές του νέου Honda Civic Hatchback θα διαθέτουν ανεξάρτητη πίσω ανάρτηση σε υποπλαίσιο, η οποία αντικαθιστά τον ημιάκαμπο άξονα της τωρινής γενιάς. Το παραπάνω θα φέρει 25% μεγαλύτερη ακαμψία στο νέο Civic, σε σχέση πάντα με το προηγούμενο μοντέλο. Η επίσημη παρουσίαση του 10ης γενιάς Honda Civic Hatchback θα γίνει στην έκθεση του Παρισιού την 1η Οκτωβρίου.\nΧωρις ακροτητες μοιαζει αρκετα καλο,μονο που τρομαζω στην αντιμετωπιση που θα εχει τιμολογιακα απο τον αντιπροσωπο στην ελλαδα....μυριζομαι δολοφονια!!\ngermanotsolias-Τουμπες για χρυσο\nΩχ,θα μας τρελανουν τωρα οι Ιαπωνοτσολιαδες για τη παροιμιωδη αξιοπιστια του 1000αριου με τους 130 ιππους...(Σε αλλα αρθρα μας λεγανε οτι ουτε 5 χρονια δε βγαζουν τα 1000αρια τουρμπο...)


You are at:Home»Showbiz»Ο Γιώργος Κατσαούνης “σπάει” την σιωπή του για το περιστατικό με την 16χρονη: “Περίπου στις 12:30 τη νύχτα…”\nBy Hallocy.com\t 21/01/2022 21,970 views\nΕπικοινώνησε με Ελλάδα μετά τον σάλο\nΜεγάλη αναστάτωση έχει δημιουργηθεί τις τελευταίες μέρες γύρω από τον Γιώργο Κατσαούνη των Μαχητών του Survivor 5, με πληροφορίες να θέλουν μέχρι και τον εισαγγελέα να ασκεί ποινική δίωξη.\nΟ ίδιος επικοινώνησε με τους δικηγόρους του για το θέμα και εξήγησε τι συνέβη, δίνοντας πάντα τη δική του οπτική για το περιστατικό.\n«Ο πελάτης μου δεν προέβη σε κάποια πρόταση ή χειρονομία προς τη 16χρονη. Δεν έδειξε κάτι μη αποδεκτό. Επικοινώνησα με τον πελάτη μου και αρνείται κατηγορηματικά όσα του καταλογίζει η 16χρονη».\nΌπως ωστόσο αναφέρει στο GRTimes η δικηγόρος του, «η συνάντηση όντως έλαβε χώρα, αλλά δεν έγιναν όσα καταγγέλλονται. Ο εντολέας μου, προπονούνταν παραπλεύρως της πλατείας της πόλεως, περίπου στις 12:30 τη νύχτα. Εκεί, ήταν μία παρέα παιδιών, η οποία χρονομετρούσε την προπόνησή του. Σε αυτή, βρίσκονταν και η μηνύτρια».\nΗ ιστορία του παίκτη\nΓεννήθηκε το 1994 και ζει στα Φάρσαλα της Λάρισας. Το επάγγελμα του είναι αγρότης και καλλιεργεί λαχανικά και όσπρια. Μερικά από τα χόμπι του είναι η πυγμαχία και οι αγώνες δρόμου με μηχανές. Είναι αθλητικός, δραστήριος και του αρέσει η επιβίωση σε αντίξοες συνθήκες. Σαν χαρακτήρας είναι πολύ ευγενής, αλλά και παρορμητικός και αντιδραστικός. Είναι ένα λαϊκό παιδί από την επαρχία με μεγάλη καρδιά. Ένας από τους ανθρώπους που θα του λείψουν όσο θα βρίσκεται στον Άγιο Δομίνικο είναι η… γιαγιά του! Κατά τα άλλα δηλώνει single και… ωραίος! Αν κερδίσει το χρηματικό έπαθλο θα το επενδύσει στην οικογενειακή επιχείρηση που διατηρεί. Δυνατός και συμπαθής ο Γιώργος Κατσαούνης του Survivor.\nPrevious ArticleSurvivor: Τρεις νέοι παίκτες “εισβάλουν” στο ριάλιτι επιβίωσης – Ποιοι θα είναι οι δύο “διάσημοι”;\nNext Article Ο Δρ Διέτης εξηγεί τι είναι το χάπι βιασμού- Υπάρχει αντίδοτο;


BIODIET | Επάλειμμα DUO με διπλή σοκολάτα φουντουκιού 350gr Biona\nΕτικέτες: Επάλειμμα DUO με διπλή σοκολάτα φουντουκιού 350gr Biona, 03186, Επαλείμματα Καρπών, Biona Organic\nΣτην τιμή συμπεριλαμβάνεται ο Φ.Π.Α. Τελ.Τιμή:6,45€\nΕπάλειμμα DUO με διπλή σοκολάτα φουντουκιού 350gr Biona.\nΣυστατικά ζάχαρη από ζαχαροκάλαμο, φυτικά έλαια (ηλιέλαιο, φοινικέλαιο) , φουντούκια(6,5%), αποβουτυρωμένο γάλα σε σκόνη (6,2%), σκόνη κακάο χαμηλών λιπαρών (3,7%), πλήρες γάλα σε σκόνη (2,5%), γαλακτωματοποιητής: λεκιθίνη σόγιας , εκχύλισμα βανίλιας bourbon. προϊόν βιολoγικής γεωργίας.\nΔιατροφική Αξία ανά 100gr: Ενέργεια 2398kJ/575kcal Λιπαρά 37γρ, -εκ των οποίων κορεσμένα 7.6γρ Υδατάνθρακες 55γρ, - εκ των οποίων σάκχαρα 53γρ Πρωτεϊνες 4,7γρ Αλάτι 0.09γρ


Μακραίνει η λίστα Μπόργιανς – Πόσα ονόματα ξεσκονίζουν οι εισαγγελείς – m.Φούιτ.gr\nΜακραίνει η λίστα Μπόργιανς – Πόσα ονόματα ξεσκονίζουν οι εισαγγελείς\n8 Φεβρουαρίου 2016 | 11:21\nΠαρόλο, όμως, που το εν λόγω σχέδιο νόμου είναι έτοιμο εδώ και αρκετές εβδομάδες και θα μπορούσε να φέρει αρκετά εκατομμύρια στα άδεια δημόσια ταμεία, δεν κατατίθεται. Και γιατί δεν κατατίθεται; Σύμφωνα με πληροφορίες των «Παραπολιτικών» δεν ευθύνεται η ελληνική πλευρά -που σε αυτή την περίπτωση λειτούργησε πολύ γρήγορα- αλλά το… κουαρτέτο. Οπως αναφέρουν οι ίδιες πηγές, οι δανειστές μας,για ανεξήγητους λόγους, κρατούν το νομοσχέδιο στο «συρτάρι» και δεν ανάβουν το «πράσινο» φως για την κατάθεσή του. Αυτό στερεί όχι μόνο έσοδα που τόσο έχει ανάγκη η χώρα, αλλά «φρενάρει» και όσους θέλουν να κλείσουν τις υποθέσεις τους «μπλοκάροντας» το έργο των ελεγκτικών αρχών.\nΚΟΙΝΩΝΙΑ Λίστα Μπόργιανς ΟΙΚΟΝΟΜΙΑ\nΠεντακάθαρα τα νερά της λίμνης της Καστοριάς (φωτο)\nΜήνυμα της Διευθύντριας Β/θμιας Εκπαίδευσης Καστοριάς κ. Στέλλας Τέγου


Διαιτολογικές Ιδέες, dromeas.com.cy\nΔιαιτολογικές Ιδέες!!! Της Νικολέτα Μιχαηλίδου*\nΝοιώθετε πάντα πως δεν τα καταφέρνετε να χάσετε ή να μην βάλετε κιλά; Νοιώθετε πως έχετε δοκιμάσει όλων των ειδών δίαιτες και σε καμιά δεν πετύχατε ή πετύχατε αλλά δεν διατηρήσετε τα κιλά που χάσατε; Αν ναι, μην απογοητεύεστε. Εκείνο που πρέπει να καταλάβετε είναι πως για να χάσετε κιλά και να διατηρηθείτε στα κιλά σας πρέπει να αλλάξετε ολοκληρωτικά την στάση σας προς την διατροφή και να αλλάξετε τον\nτρόπο ζωής. Στην συνέχεια, είναι κάποιες ιδέες μικρές ή μεγάλες που μπορείτε να κάνετε στο καθημερινό σας πρόγραμμα έτσι ώστε να μην μπαίνετε στο πειρασμό για διατροφικές αμαρτίες. Αυτές όμως, θα πρέπει να σας γίνουν βίωμα.\nΑποφεύγετε πάντοτε τα τηγανιτά και να προτιμάτε το βραστό, στη σχάρα, στον ατμό, ή ακόμα και στο microwave σαν τρόποι μαγειρέματος. Αν θα μαγειρέψετε χοιρινό ή βοδινό τότε αφαιρέστε το λίπος πριν το μαγειρέψετε και σκουπίστε το με χαρτοπετσέτες. Προτιμήστε όμως, το κοτόπουλο και το ψάρι σαν την πιο συχνή πηγή πρωτεΐνης και αποφύγετε την συχνή κατανάλωση μπέικον, λουκάνικο και παστουρμά. Να θυμάστε όμως, πως όλα τα φαγητά επιτρέπονται στο πιάτο σας, κάποια πιο συχνά και κάποια πιο σπάνια.\nΌταν φτάσετε στο εστιατόριο, προσπαθήστε να παραγγείλετε πρώτοι για να μην επηρεαστείτε από τις άλλες παραγγελιές στο τραπέζι. Μην ξεχνάτε τα λαχανικά και τις σαλάτες σαν συνοδεία στην θέση των τηγανιτών πατάτων. Επίσης, αν δείτε πως χορτάσετε ΔΕΝ είναι ανάγκη να τελειώσετε όλα το πιάτο. Αν πρέπει να φάτε επιδόρπιο καλή επιλογή είναι η φρουτοσαλάτα ή μοιραστείτε το επιδόρπιο μαζί με την παρέα σας. Αν είστε σε δίαιτα καλό είναι να αποφύγετε τα μπουφέ και τους περισσότερους πειρασμούς.\nΠάντα να έχετε μαζί σας, σνακ όπως ένα φρούτο ή λαχανικά ή ένα γιαουρτάκι άπαχο ή 2-3 κράκερ διαίτης ή κάποια μπάρα δημητριακών ή λίγα δημητριακά. Αυτά είναι καλά για περιπώσεις όπου δεν καταφέρατε να φάτε για πολύ χρόνο και αρχίσατε να πεινάτε. Έτσι δεν μπαίνετε σε πειρασμό να αγοράσετε ένα σνακ πιο λιπαρό και πιο ψηλό σε θερμίδες. Επίσης, να θυμάστε πάντα να τρώτε 5-6 μικρά γεύματα την ημέρα παρά ένα μεγάλο και λιπαρό γεύμα την νύχτα.\nΣε συνδυασμό με όλα αυτά, μην ξεχνάτε και την άσκηση σας. Καθημερινή άσκηση 30-60 λεπτά θα σας βοηθήσει να πετύχετε πιο εύκολα το στόχο σας.\n*Νικολέτα Μιχαηλίδου, Μ.S, R.D.


Αγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενημερώνουν ότι προγραμματίζουν τα ακόλουθα ταξίδια για το PDF\nΑγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενημερώνουν ότι προγραμματίζουν τα ακόλουθα ταξίδια για το 2012\nDownload "Αγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενημερώνουν ότι προγραμματίζουν τα ακόλουθα ταξίδια για το 2012"\n1 Αγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενημερώνουν ότι προγραμματίζουν τα ακόλουθα ταξίδια για το 2012 ΒΟΛΟΣ ΠΗΛΙΟ /02 ΚΑΠΠΑΔΟΚΙΑ-ΚΩΝ/ΛΗ 21-26/3 ΠΑΝΟΡΑΜΑ ΙΡΛΑΝΔΙΑΣ 24/8-01/9 Σε συνεργασία με τον ταξιδιωτικό οργανισμό\n2 ΜΙΚΡΟΣ ΓΥΡΟΣ ΠΗΛΙΟΥ Βόλος - Μακρινίτσα -Πορταριά-- Χάνια - Ζαγορά - Μηλιές Βυζίτσα 25-27/2/2012 ( 3ήμερη εκδρομή) Παραδοσιακά κούλουμα στον τόπο μας 1 η μέρα. 25/2 Σα. Αθήνα Βόλος Συγκέντρωση το πρωί και αναχώρηση για το γραφικό Πήλιο με ενδιάμεσες στάσεις για καφέ. Αφιξη στον Βόλο. Μία από τις ωραιότερες ελληνικές πόλεις που συνδυάζει σύγχρονες ανέσεις και φυσικές ομορφιές. Ξαπλωμένη στους ορμίσκους της βορεινής πλευράς του Παγασητικού κόλπου, έχει μια μακρόχρονη παράδοση ζωντάνιας και αρχοντιάς. Επίσκεψη στο Αθανασάκειο Μουσείο Βόλου (αρχαιολογικό), με πολύ σημαντικά πλούσια και ποικίλα εκθέματα. Θα έχουμε επίσης την ευκαιρία να επισκεφτούμε το Μουσείο του λαϊκού ζωγράφου Θεόφιλου που φιλοξενεί αρκετά σημαντικά έργα του, με κυρίαρχα στοιχεία την ελληνικότητα και την εικονογράφηση της ελληνικής λαϊκής παράδοσης και ιστορίας. Ελεύθερος χρόνος για βόλτα στην γραφική παραλία της πόλης. Απολαύστε ψαρομεζέδες σε ένα από τα παραδοσιακά τσιπουράδικα που βρίσκονται πάνω στην παραλία. Τακτοποίηση στο ξενοδοχείο μας. Ελεύθερος χρόνος. Δείπνο στο ξενοδοχείο. 2 η μέρα. 26/2 Κυ. Βόλος - Πορταριά Μακρυνίτσα -Χάνια- Ζαγορά Bολος Μετά από το πρόγευμα, αναχώρηση για την Μακρυνίτσα, ένα από τα πιο ονομαστά πηλιορείτικα χωριά, πλούσιο σε ιστορία. Στο κέντρο του χωριού δεσπόζει η μεγάλη πλακόστρωτη πλατεία, το μπαλκόνι του Πηλίου, με εξαιρετική θέα στον Παγασητικό. Θα δούμε το λαογραφικό μουσείο, και κάποιες από τις εξαίρετες εκκλησίες του χωριού που χρονολογούνται από το Επόμενη στάση μας θα είναι στην Πορταριά, το ομορφότερο χωριό του Πηλίου. Βόλτα στο χωριό που είναι χτισμένο μέσα στα δέντρα, τα λουλούδια, τα τρεχούμενα νερά και τις νεροσυρμές. Θα δούμε πολλά αρχοντικά που αποτελούν αντιπροσωπευτικό δείγμα της ιταλικής λαϊκής αρχιτεκτονικής. Μεταξύ αυτών θα θαυμάσουμε τα αρχοντικά πυργόσπιτα που διασώθηκαν κατά την διάρκεια της Γερμανικής κατοχής ή από τους σεισμούς. Θα δούμε επίσης την εκκλησία του Αγίου Νικολάου που βρίσκεται στην κεντρική πλατεία του χωριού. Δίπλα, βρίσκεται το εκκλησάκι της Παναγίας της Παρταραίας, που έδωσε και το όνομα της στο χωριό. Συνεχίζουμε για τα Χάνια και την Ζαγορά, το μεγαλύτερο χωριό του Πηλίου. Καταπράσινο με νερά τρεχούμενα, είναι η γενέτειρα του πατριάρχη Καλλίνικου και του ιστορικού Γιάννη Κορδάτου. Το χωριό πλούτισε κατά τον 17 ο -18 ο αιω. από τις μεταξοκαλλιέργιες, τις βιοτεχνίες υφασμάτων και τα βαφεία. Ζαγοριανά αρχοντικά αντιπροσωπευτικά δείγματα λαικής αρχιτεκτονικής και πλούτου, υπάρχουν ακόμα στην Ζαγορά. Επιστροφή στο Βόλο. Διασκεδάστε στο κέντρο της πόλης μαζί με τον άλλο κόσμο, ξεχνώντας για λίγο την καθημερινότητα. 3η μέρα. 27/2 Δε. Βόλος -Μηλιές-Βυζίτσα - Αθήνα Πρόγευμα στο ξενοδοχείο και αναχώρηση για τις Μηλιές. Το γραφικό ορεινό χωριό του Πηλίου χτισμένο σε υψόμετρο 400 μέτρων, αποτελεί έναν όμορφο προορισμό. Η ιστορία του χωριού διατηρείται ζωντανή από αρκετά κτίρια του. Η εκκλησία των Παμεγίστων Ταξιαρχών αποτελεί το παλαιότερο και πιο σημαντικό κτίσμα του χωριού, που ανακαινίστηκε το Χαρακτηριστικές είναι οι εντυπωσιακές αγιογραφίες και ο\n3 αρχιτεκτονικός ρυθμός της καθώς και το επιχρυσωμένο τέμπλο της. Φημισμένη είναι η ακουστική του ναού, καθώς η ύπαρξη 48 πιθαριών κάτω από το πάτωμα και 5 πηγαδιών στην επιφάνεια του δαπέδου, που επικοινωνούν μεταξύ τους με υπόγειους διαδρόμους κάνουν την ακουστική του μοναδική. Ξενάγηση στον ιδιαίτερο αυτό ναό που εκτός από τις θαυμάσιες αγιογραφίες, ξεχωριστές είναι και οι τοιχογραφίες του, όπως ο ζυγός της Δικαιοσύνης και ο Ζωδιακός Κύκλος με έννοια προσαρμοσμένη στον κύκλο της ανθρώπινης ζωής. Στις Μηλιές τερματίζει και ο Μουτζούρης, το τρενάκι του Πηλίου. Λίγο πιο πάνω συναντάμε την Βυζίτσα, η οποία με την αρχοντιά και την ιστορία της, ασκεί μια ιδιαίτερη γοητεία καθώς είναι στολισμένη με τα πιο όμορφα αρχοντικά παραδοσιακά κτίρια. Ένα πανέμορφο χωριό σε απόλυτη αρμονία με την φύση, με αρχοντικά αιώνων, που προβάλουν επιβλητικά δίνοντας μοναδική διάσταση στο χώρο. Η πλακόστρωτη πλατεία του χωριού με τα πανύψηλα σκιερά πλατάνια και τη λιθόκτιστη κρήνη αποτελεί μία ανάσα για τον επισκέπτη. Επιστροφή στο ξενοδοχείο μας. Εδώ θα γιορτάσουμε τα κούλουμα και θα απολαύσουμε ένα πλούσιο σαρακοστιανό μπουφέ. Αργότερα αναχώρηση για την Αθήνα με ενδιάμεσες στάσεις Άφιξη το βράδυ. Τέλος εκδρομής, Τιμή συμμετοχής κατ άτομο σε δίκλινο: 235 Διαφορά μονοκλίνου δωματίου : 60 Παιδί 7-12 ετών μαζί με δύο ενήλικες : 150 ΣΑΣ ΠΡΟΣΦΕΡΟΥΜΕ: Μεταφορές και εκδρομές ως αναλυτικό πρόγραμμα με πολυτελές πούλμαν Διαμονή στον Βόλο, στο ξενοδοχείο XENIA κατηγ. De lux (2 νύκτες) Πρόγευμα σε μπουφέ (σύνολο 2 προγεύματα ) Δείπνο σε μπουφέ στις 25/2 και Σαρακοστιανός μπουφές στις 27/2 (σύνολο 2 )) Αρχηγός Φ.Π.Α ΔΕΝ ΠΕΡΙΛΑΜΒΑΝΟΝΤΑΙ: Είσοδοι σε Μουσεία και επισκεπτόμενους χώρους. Οτι ρητά δεν αναφέρεται σαν περιλαμβανόμενο Πάσης φύσεως φιλοδωρήματα ΔΗΛΩΣΗ ΣΥΜΜΕΤΟΧΗΣ και ΤΡΟΠΟΣ ΠΛΗΡΩΜΗΣ : Δήλωση συμμετοχής στην κυρία Ελπίδα Αριστείδου τηλ & έως 25/1/2012 ΠΡΟΚΑΤΑΒΟΛΗ: 100 με την εγγραφή σας. Κατάθεση στους λογαριασμούς του ταξιδιωτικού γραφείου ΜΑΝΕΣΣΗΣ TRAVEL: ALPHA BANK με αριθμό : η ΕUROBANK με αριθμό : EMΠΟΡΙΚΗ με αριθμό : ****Μετά την κατάθεσή σας, ΑΠΑΡΑΙΤΗΤΗ η τηλεφωνική ενημέρωση του γραφείου κυρία Ελπίδα Αριστείδου, για να καταχωρηθεί το ποσό κατάθεσης στο φάκελό σας. Εξόφληση : έως 15 /2/2012 (Παρακαλούμε διαβάστε στην τελευταία σελίδα τους κανόνες ακυρωτικών)\n4 ΚΑΠΠΑΔΟΚΙΑ ΚΩΝΣΤΑΝΤΙΝΟΥΠΟΛΗ Πτήση με αερόστατο «εμπειρία ζωής» Αι τελευταίαι προετοιμασίαι είχαν συμπληρωθή και η ογκώδης, ολοστρόγγυλη και πλήρης υδρογόνου σφαίρα ανέμενε την ώρα της απογειώσεως... Ανδρέας Εμπειρίκος ΚΑΠΠΑΔΟΚΙΑ.. Γνωριμία με την περιοχή που δίκαια χαρακτηρίζεται «Λίκνο της Ορθοδοξίας». Ελληνικά μνημεία, απομεινάρια παρουσίας ελληνικών κοινοτήτων, χιλιάδες χριστιανικά μνημεία, πατρίδα των Μεγάλων ιεραρχών της πίστης μας.. Μαλακοπή, Κόραμα, Προκόπι, Σινασός, Καισάρεια, εδώ η ακοή προσπαθεί με συγκίνηση να συλλάβει μέσα από τους πόρους των τοιχωμάτων, σαν μέσα από ένα πανέμορφο κοχύλι τη βοή της θάλασσας, εκείνους τους μυστικούς ψίθυρους της ανθρώπινης προσδοκίας 21-26/3/2012 (6ήμερη εκδρομή) 1 η μέρα : 21/3 ΤΕ. ΑΘΗΝΑ/ ΘΕΣΣΑΛΟΝΙΚΗ ΚΩΝΣΤΑΝΤΙΝΟΥΠΟΛΗ ΚΑΙΣΑΡΕΙΑ Συγκέντρωση στο αεροδρόμιο και αναχώρηση 10:30 από Αθήνα για Καισάρεια μέσω Κων/πολης. Η αναχώρηση από Θεσσαλονίκη είναι στις Μετά την άφιξη, μεταφορά στο ΠΡΟΚΟΠΙ, και τακτοποίηση στο ξενοδοχείο. Δείπνο.Διανυκτέρευση. 2η μέρα : 22/3 ΠΕ. ΠΡΟΚΟΠΙ ΟΥΤΣΧΙΣΑΡ ΥΠΟΓΕΙΕΣ ΠΟΛΙΤΙΕΣ ΜΑΛΑΚΟΠΗ ( ΝΤΕΡΙΝΚΟΥΓΙΟΥ) ΚΑΪΜΑΚΛΗ - ΣΙΝΑΣΣΟΣ Μετά το πρόγευμα αναχώρηση για το ΟΥΤΣΧΙΣΑΡ, απ όπου το πανόραμα της Καππαδοκίας θα ξετυλίγεται μπροστά μας με τον πιο γοητευτικό τρόπο. Από το κάστρο του χωριού μπορεί να δει κανείς να απλώνονται γύρω φαράγγια γεμάτα χιλιάδες κωνικούς βράχους, που σε κάποιες μεριές είναι τόσο κοντά ο ένας στον άλλο, ώστε θυμίζουν κυπαρισσοδάσος. Αυτοί οι βράχοι σκαμμένοι εσωτερικά, αποτέλεσαν επι αιώνες κατάλυμα για τους κατοίκους της περιοχής, καθώς επίσης και διάδρομο διαφυγής σε δύσκολα χρόνια. Απέναντι ο χιονοσκέπαστος Αργαίος, που υψώνεται στα μέτρα, λατρευόταν και ως θεότητα από τους πέρσες και τους Καππαδόκες. Ανενεργό ηφαίστειο που οι προϊστορικές εκρήξεις του διαμόρφωσαν την ιδιότυπη μορφολογία του εδάφους της Καππαδοκίας Στην συνέχεια, θα αναχωρήσουμε για τις υπόγειες πόλεις (κατακόμβες) Περνάμε από ΚΑΙΜΑΚΛΗ και θα επισκεφθούμε την μεγαλύτερη πόλη την ΜΑΛΑΚΟΠΗ ( Ντερίνκουγιού) η οποία είναι σκαλισμένη σε 8 επίπεδα που έχουν σκαφτεί κάτω από τη γη, σε 85 μέτρα βάθος..οι υπόγειες πόλεις χρησιμοποιήθηκαν σαν καταφύγια στην εποχή των Αραβικών επιδρομών Η υπόγεια πολιτεία της Μαλακοπής είναι η μεγαλύτερη και η καλύτερα διατηρημένη της Καππαδοκίας.\n5 Συνεχίζουμε για την ΣΙΝΑΣΣΟ (Mustafapasa).Οι Ελληνες διανοούμενοι έδωσαν στην Σινασσό την τιμητική ονομασία «Αθήναι της Ανατολής» για την ομορφιά και καθαρότητα της Ελληνικής γλώσσας που μιλιόταν εδώ.... Οικονομική άνθηση γνώρισε η πόλη χάρη στο εμπόριο. Περίφημο ήταν το χαβιάρι της, τα χαλιά της.. Αυτή η εγκαταλειμμένη Ελληνίδα αρχόντισσα, μαρτυρεί έντονα την ζωή που ζούσε εδώ η ανθούσα ελληνική κοινότητα. Εκκλησίες, πέτρινα σπίτια και πλούσια αρχοντικά με λιθανάγλυφα ελληνικότατα μοτίβα στην πρόσοψη. Τα περισσότερα από αυτά ακατοίκητα. Κάποια έχουν γίνει ξενοδοχεία, άλλα πουλήθηκαν, ενώ άλλα κατοικούνται από φτωχές οικογένειες Τούρκων, θλιβερά, σκοτεινά και άδεια. Ο Ναός των Αγίων Κωνσταντίνου και Ελένης( 1725) με την άμπελο να στολίζει την πόρτα του στέκει εδώ μόνος.και μεγαλοπρεπής. Επιστροφή στο ΠΡΟΚΟΠΙ, που δικαιολογημένα συγκεντρώνει μεγάλο αριθμό τουριστών, αφού μοιάζει με σεληνιακό τοπίο. Εδώ σώζονται ακόμα σπίτια και αρχοντικά μοναδικής ομορφιάς, από την εποχή που ανθούσε εδώ η Ελληνική κοινότητα.. Το βράδυ δείπνο στο ξενοδοχείο. Διανυκτέρευση. 4η μέρα : 23/3 ΠΑ. ΠΡΟΚΟΠΙ ΠΡΟΑΙΡΕΤΙΚΗ ΠΤΗΣΗ ΜΕ ΑΕΡΟΣΤΑΤΟ - ΓΚΙΟΡΕΜΕ (GÖREME) ΖΕΛΒΕ - ΑΒΑΝΟΣ - ΠΡΟΚΟΠΙ Νωρίς το πρωί σας προτείνουμε να απολαύσετε ένα ανεπανάληπτο θέαμα. Θα έχουμε την ευκαιρία να πετάξουμε με αερόστατα πάνω από τις μαγικές κοιλάδες της Καππαδοκίας. Αυτές οι πτήσεις αποτελούν «εμπειρία ζωής».θα επιστρέψουμε στο ξενοδοχείο για πρόγευμα και μετά θα αναχωρήσουμε για την περιοχή των λαξευμένων μέσα στις πέτρες εκκλησιών, που ονομάζεται Ανοιχτό Μουσείο Καππαδοκίας. Βρίσκεται στο κέντρο του εθνικού δρυμού του ΓΚΙΟΡΕΜΕ, και συγκαταλέγεται στον κατάλογο των μνημείων που αποτελούν Κληρονομιά της Ανθρωπότητας. Οι Βυζαντινοί που αποκαλούσαν την ευρύτερη αυτή περιοχή <Γη των τρωγλοδυτών>, άφησαν στο πέρασμά τους περίπου 3000 εκκλησίες κατασκευασμένες από πέτρα και αμέτρητα κελιά που βρίσκονται διασκορπισμένα σ αυτό το τμήμα της κεντρικής Τουρκίας. Ο μοναχισμός στην κοιλάδα ξεκίνησε τον 4 ο και διήρκεσε μέχρι τον 13 ο αιω. Επίσκεψη των παλαιών Χριστιανικών λαξευμένων Μοναστηριών. Μερικά από αυτά είναι το Μοναστήρι των Σανδάλων, των Σπαθιών, των Στεφάνων, της Μηλιάς και η Σκοτεινή Εκκλησία (επίσκεψη εσωτερικά). Οι ονομασίες των εκκλησιών δίνονται από τους Τούρκους με περιγραφικά ονόματα Τα Ελληνικά τα συμπεραίνουμε από τις αγιογραφίες και επιγραφές που βρίσκονται στο εσωτερικό τους. Συνεχίζουμε για το ΤΣΑΒΟΥΣΙΝ. Εδώ οι τρωγλοδυτικές κατοικίες, βρίσκονται πιο ψηλά στον βράχο, γιατί μετά από ένα μεγάλο σεισμό το 1950, οι κάτοικοι αναγκάστηκαν να ξαναχτίσουν τα σπίτια τους χαμηλότερα. Τα σπίτια φτιαγμένα με το ίδιο πέτρωμα όπως και τα εγκαταλελειμμένα, συνθέτουν ένα μεγαλοπρεπές τοπίο δύο όψεων. Επόμενη επίσκεψή μας στην αρχαία ΖΕΛΒΕ με σπίτια λαξευμένα μέσα στους λόφους. Θα καταλήξουμε στην μικρή πόλη ΑΒΑΝΟ, περνώντας πάνω από τον ποταμό Άλυς (κόκκινο ποτάμι) είναι ο μεγαλύτερος ποταμός της Τουρκίας (960 χλμ). Το όνομά του προέρχεται από τις πολλές αλυκές που υπάρχουν στις όχθες του όπως μας λέει ο Στράβωνας. Η πόλη είναι γνωστή για τα κεραμικά της, με τέχνη η οποία συνεχίζει να παραμένει ίδια από την αρχαία εποχή, καθώς επίσης για το χαβιάρι που παίρνουν από τα ψάρια του ποταμού, για το οποίο λέγεται ότι είναι εφάμιλλο του Ρωσικού.. Επιστροφή στο ξενοδοχείο. Δείπνο. 4η μέρα : 24/3 ΣΑ. ΠΡΟΚΟΠΙ ΚΑΙΣΑΡΕΙΑ - ΚΩΝΣΤΑΝΤΙΝΟΥΠΟΛΗ Μετά το πρόγευμα, θα αναχωρήσουμε για την ΚΑΙΣΑΡΕΙΑ, την κοιτίδα του Ελληνισμού. Η κληρονομιά που άφησαν πίσω τους οι Ελληνες της περιοχής είναι ακόμη εμφανής, στα πέτρινα σπίτια, τα στενά δρομάκια και τις μελαγχολικές εκκλησίες της ίδιας της πόλης και των γύρω χωριών, όπου είναι μαρτυρημένη η παρουσία τους. Ο ορθόδοξος πληθυσμός της διατηρήθηκε μέχρι το 1924.μέχρι τότε Αρμένιοι και Ελληνες συναγωνίζονταν στο εμπόριο\n6 ειδικά στον χαλκό. Η πόλη της Καισάρειας ήταν γνωστή για την κατασκευή χαλιών και αποτελούσε εμπορικό κέντρο της περιοχής. Από το 1916 η Ελληνική κοινότητα άρχισε να μειώνεται δραματικά μέχρι την ανταλλαγή, που εγκαταστάθηκαν κυρίως στην Θεσσαλονίκη και στην Αθήνα στην περιοχή της Καισαριανής, στον Πειραιά και την Κέρκυρα. Θα δούμε το βυζαντινό κάστρο στο κέντρο της πόλης που κτίστηκε από τον Ιουστινιανό τον 6 ο αιω. Σήμερα μέσα στο κάστρο και γύρω απ αυτό απλώνονται εμπορικά καταστήματα και παζάρια της πόλης. Πάρκα, μουσείο, το αρχαιολογικό μουσείο και διάφορα τεμένη, στολίζουν το κέντρο της πόλης. Η κλειστή αγορά (καπαλί τσαρσί) επίσης στο κέντρο της πόλης, είναι πολύ γραφική με τα μικρομάγαζα της κάτω από αψίδες. Η Καισάρεια με το πολυπολιτισμικό παρελθόν της δεν έχει μόνο μουσουλμανικά μνημεία. Η Ελληνική εκκλησία με τον κόκκινο τρούλο της, που σήμερα λειτουργεί σαν πολιτιστικό κέντρο της νεολαίας της πόλης, η Ελληνική συνοικία που το μεγαλύτερο μέρος της σήμερα είναι κατεστραμμένο, καθώς και μεγάλος αριθμός μονών και εκκλησιών που σήμερα η είναι ερείπια, ή δεν σώζονται. Υπάρχει φήμη πως κάτω από το Ουλού τζαμί της πόλης φυλάσσονται τα λείψανα του Μεγάλου Βασιλείου, που έζησε και σπούδασε στην Καισάρεια. Η συνοικία των Αρμενίων, σώζεται ακέραιη σε μεγάλο βαθμό, καθώς και ο μεγαλοπρεπής αρμένικος καθεδρικός ναός, ο οποίος μάλιστα λειτουργεί ακόμα δύο φορές τον χρόνο. Ελεύθερος χρόνος για να περιπλανηθείτε στην παλιά πόλη, να δοκιμάσετε την τοπική κουζίνα και να αγοράσετε τοπικά προϊόντα. Αργότερα μεταφορά στο αεροδρόμιο. Πτήση για την Κωνσταντινούπολη το βράδυ. Αφιξη, μεταφορά στο ξενοδοχείο μας. Τακτοποίηση, διανυκτέρευση. 5η μέρα : 25/3 ΚΥ. ΚΩΝΣΤΑΝΤΙΝΟΥΠΟΛΗ Πλούσιο πρόγευμα σε μπουφέ, και αναχώρηση για ξενάγηση. Επίσκεψη στο ΟΙΚΟΥΜΕΝΙΚΟ ΠΑΤΡΙΑΡΧΕΙΟ στο ΦΑΝΑΡΙ, και στην εκκλησία του Αγίου Γεωργίου. Συνεχίζουμε την σημερινή μας ξενάγηση με επίσκεψη στην ΑΓΙΑ ΣΟΦΙΑ, το θαύμα της βυζαντινής αρχιτεκτονικής και το αριστούργημα της Χριστιανικής τέχνης, που χτίστηκε με σχέδιο του Ισίδωρου και Ανθέμιου. Θα δούμε επίσης στο ιστορικό κέντρο της Βασιλεύουσας, τον ΡΩΜΑΙΚΟ ΙΠΠΟΔΡΟΜΟ με τους Οβελίσκους του Θεοδοσίου και του Κων/νου, το καταπληκτικό ΥΔΡΑΓΩΓΕΙΟ και την ΒΑΣΙΛΙΚΗ ΔΕΞΑΜΕΝΗ. Εξαίρετο δείγμα βυζαντινής μηχανικής, και ίσως το πιο ασυνήθιστο αξιοθέατο της Πόλης.. Αργότερα θα απολαύσουμε τον καφέ μας στο ιστορικό καφενείο του ΠΙΕΡ ΛΟΤΙ. Το διάσημο αυτό καφενείο, με πανοραμική θέα στον Κεράτιο Κόλπο, βρίσκεται στην κορυφή του λόφου του νεκροταφείου του Εγιούπ και σε κοντινή απόσταση από το Τέμενος Εγιούπ (Eyup Camii), το ιερότερο τζαμί της Κωνσταντινούπολης, που χρονολογείται από το 1458 και τα χρόνια του Μωάμεθ του Πορθητή. Το καφέ πήρε το όνομά του από το Γάλλο ρομαντικό συγγραφέα Πιέρ Λοτί, ψευδώνυμο του Julien Viaud, ), ο οποίος έζησε για πολλά χρόνια στο Εγιούπ και επισκεπτόταν συχνά το καφενείο αυτό. Το Καφέ Λοτί είναι διακοσμημένο σήμερα με έπιπλα του 19ου αιώνα και με κεραμικά πλακάκια σε παραδοσιακά ισλαμικά σχέδια στους τοίχους. Ο Πιερ Λοτί ήταν αξιωματικός του ναυτικού, ταξίδευε συχνά στις χώρες της Μέσης Ανατολής και έγραφε μυθιστορήματα με περιγραφές των ταξιδιών του και είχε μεγάλο πάθος με την Κωνσταντινούπολη. Θα έχουμε μετά την δυνατότητα για μια προαιρετική κρουαζιέρα στον καταπράσινο και χιλιοτραγουδισμένο ΒΟΣΠΟΡΟ. Ξεκινάμε από την θάλασσα του Μαρμαρά και περνώντας όλα τα λιμάνια του Βοσπόρου θα φθάσουμε στο τέρμα του, στην Μαύρη Θάλασσα. Η θέα από το καράβι είναι καταπληκτική, και οι εικόνες θα μας μείνουν αξέχαστες. Επιστροφή στο ξενοδοχείο για ξεκούραση. Το βράδυ, δείπνο σε εκλεκτό παραδοσιακό τούρκικο εστιατόριο, με τοπικά εδέσματα και καταπληκτικές γεύσεις. Επιστροφή στο ξενοδοχείο. Διανυκτέρευση.\n7 6 η μέρα : 26/3 ΔΕ. ΚΩΝΣΤΑΝΤΙΝΟΥΠΟΛΗ ΑΘΗΝΑ η ΘΕΣΣΑΛΟΝΙΚΗ Πρόγευμα στο ξενοδοχείο. Μεταφορά στο αεροδρόμιο και πτήση για την Θεσσαλονίκη στις Για όσους θα ταξιδεύσουν για την Αθήνα, ελεύθερος χρόνος μέχρι την μεταφορά στο αεροδρόμιο. Πτήση στις Αφιξη στις 18.25,τέλος της εκδρομής. ΤΙΜΗ ΣΥΜΜΕΤΟΧΗΣ σε δίκλινο: 790 Φόροι αεροδρομίων και επίναυλος καυσίμων 160 Είσοδοι επισκεπτομένων χώρων Συνολικό κόστος σε δίκλινο: 990 Διαφ. μονοκλίνου: 170 ΠΡΟΣΦΕΡΟΥΜΕ: Αεροπορικό εισιτήριο Αθήνα/Θεσσαλονίκη- Kων/λη - Καισάρεια Κων/λη- Θεσσαλονίκη/Αθήνα με την αεροπορική εταιρεία, TURKISH AIRLINES. Φόρους αεροδρομίων & επίναυλους καυσίμων Ξενοδοχεία 4 sup/4* (3 νύκτες Προκόπι και 2 νύκτες στην Κωνσταντινούπολη ) Όλα τα προγεύματα σε μπουφέ 3 δείπνα στην Καππαδοκία σε μπουφέ, και 1 δείπνο στην Κωνσταντινούπολη σε επιλεγμένο παραδοσιακό εστιατόριο (σύνολο 4 δείπνα) Μεταφορές από και προς τα αεροδρόμια εξωτερικού. Είσοδοι στους επισκεπτόμενους χώρους (ως αναλυτικό πρόγραμμα) To εισιτήριο του τελεφερίκ για το καφέ Λοτί. Ξεναγήσεις και περιηγήσεις με Ελληνόφωνο ξεναγό Αρχηγός του γραφείου Ασφάλεια Αστικής Ευθύνης & Ταξιδιωτική (ατυχημάτων, περίθαλψης κλπ) έως 75 ετών. Δεν περιλαμβάνονται: Οτιδήποτε είναι προαιρετικό η προτεινόμενο Η πτήση με αερόστατο στην Καππαδοκία 130 Ποτά, αναψυκτικά κατά τα γεύματα Πάσης φύσεως φιλοδωρήματα\n8 ΔΗΛΩΣΗ ΣΥΜΜΕΤΟΧΗΣ και ΤΡΟΠΟΣ ΠΛΗΡΩΜΗΣ : Δήλωση συμμετοχής στην κυρία Ελπίδα Αριστείδου τηλ & έως 19/1/2012 (ΥΠΑΡΧΕΙ ΑΥΣΤΗΡΗ ΠΡΟΘΕΣΜΙΑ ΜΕ ΤΗΝ ΑΕΡΟΠΟΡΙΚΗ ΕΤΑΙΡΕΙΑ) Παρακαλούμε να δηλώνετε συμμετοχή δίνοντας το όνομα που γράφει το διαβατήριό ή η ταυτότητά σας, στα λατινικά. Η ταυτότητα πρέπει να είναι νέου τύπου ΠΡΟΚΑΤΑΒΟΛΗ: 200 με την εγγραφή σας. Κατάθεση στους λογαριασμούς του ταξιδιωτικού γραφείου ΜΑΝΕΣΣΗΣ TRAVEL: ALPHA BANK με αριθμό : η EMΠΟΡΙΚΗ με αριθμό : ΕUROBANK με αριθμό : ****Μετά την κατάθεσή σας, ΑΠΑΡΑΙΤΗΤΗ η τηλεφωνική ενημέρωση του γραφείου κυρία Ελπίδα Αριστείδου, για να καταχωρηθεί το ποσό κατάθεσης στο φάκελό σας. Εξόφληση : έως 14/ 03/2012 (Παρακαλούμε διαβάστε στην τελευταία σελίδα τους κανόνες ακυρωτικών)\n9 ΠΑΝΟΡΑΜΑ ΙΡΛΑΝΔΙΑΣ 24/8 01/9 (9ήμερη εκδρομή) ΙΡΛΑΝΔΙΑ. Μια χώρα με ένα μοναδικό πολιτισμό, που αντανακλάται στην ιστορία, τη γλώσσα, τη μουσική και τον χορό, στην πλούσια πολιτιστική κληρονομιά και στον τρόπο ζωής. Γευτείτε την πραγματική Ιρλανδία και ανακαλύψτε την ψυχή του λαού αυτής της χώρας που είναι πλούσια και γεμάτη αρχαίους μύθους και θρύλους, με μαγεία και μυστήριο. 1 η μέρα : 24/8 ΠΑ. ΑΘΗΝΑ /ΘΕΣΣΑΛΟΝΙΚΗ ΔΟΥΒΛΙΝΟ Συγκέντρωση στο Αεροδρόμιο, διατυπώσεις και πτήση με ενδιάμεσο σταθμό για Δουβλίνο. Άφιξη και πρώτη γνωριμία με την ξενάγηση μας στην ιστορική πρωτεύουσα που βρίσκεται κτισμένη στις όχθες του ποταμού Liffey. Θα δούμε μεταξύ των άλλων το επιβλητικό κτίριο του Ταχυδρομείου, το Πάρκο Φοίνιξ, την μεγάλη Γεωργιανού Στυλ Πλατεία, το Κολλέγιο Trinity με την εξαιρετική του βιβλιοθήκη, το Πανεπιστήμιο, τον Καθεδρικό Ναό του Αγίου Πατρικίου, το Βασιλικό Παρεκκλήσι κλπ αξιοθέατα. Επίσκεψη στο Εθνικό Μουσείο με τα εκθέματα από το πλούσιο παρελθόν της Ιρλανδίας στις εκθέσεις αντικειμένων κατασκευασμένων από κελτικό χρυσό, καθώς και άλλα αριστουργήματα. Μεταφορά στο ξενοδοχείο, τακτοποίηση και ελεύθερος χρόνος για ξεκούραση και περιπατητική περιπλάνηση. Δείπνο στο ξενοδοχείο. 2 η μέρα : 25/8 ΣΑ.ΔΟΥΒΛΙΝΟ - GLENDALOUGH - KILKENNY Μετά το μπουφέ πρόγευμα μας, ξεκινάμε προς νότια κατεύθυνση, για την περιοχή των Λιμνών Glendalough με την ιστορική μονή του 6 ου αιώνα, την καταπράσινη κοιλάδα Wicklow που σχηματίζεται ανάμεσα στα ομώνυμα βουνά και που δίκαια ονομάζεται ο Κήπος της Ιρλανδίας, μέχρι το Kilkenny, που είναι η πιο καλά συντηρημένη Ιρλανδική Μεσαιωνική πόλη με το ομώνυμο Κάστρο, που κτίστηκε τον 10 ο αιώνα από τους Νορμανδούς. Τακτοποίηση στο ξενοδοχείο, δείπνο. 3 η μέρα: 26/8 ΚΥ. KILKENNY - ROCK OF CASHEL - KERRY Μετά από το πλούσιο ιρλανδικό πρόγευμα θα αναχωρήσουμε με προορισμό την κομητεία Κέρυ. Πρώτος σταθμός στο ταξίδι μας ο Βράχος του Κάσελ. To πιθανώς πιο πολυφωτογραφημένο μνημείο στην Ιρλανδία είναι ένα από τα πιο σημαντικά αξιοθέατα της χώρας. Αυτό το μνημείο που δεσπόζει επάνω από την πόλη Κάσελ από τη βάση του που την αποτελεί ένας ογκόλιθος ύψους 61 μέτρων, υπήρξε κάποτε η έδρα των βασιλέων της επαρχίας Μούνστερ. Ο Άγιος Πατρίκιος επισκέφθηκε το βράχο το 450 μ.χ, ενώ τον 10 ο αιώνα έλαβε χώρα εδώ η στέψη του Μπραïαν Μπόρου ως 1 ου υψηλού Βασιλέα της Ιρλανδίας. Θα έχουμε την ευκαιρία, στο εσωτερικό των επιβλητικών τειχών που περιβάλλουν τον Βράχο να δούμε έναν κυκλικό πύργο, έναν Καθεδρικό Ναό, το ρομανικού ρυθμού παρεκκλήσι από το 12 ο Αιώ. καθώς και κέλτικους σταυρούς. Ο καθεδρικός Ναός γοτθικού ρυθμού χρονολογείται από τον 13 ο αιώνα και συνδέεται με το κτήριο που αποτελούσε το Μέγαρο του Αρχιεπισκόπου του Κάσελ. Το παρεκκλήσι του Κόρμακ είναι\n10 μικρότερο σε μέγεθος, ωστόσο πρόκειται για ένα πολύ τυπικό δείγμα ρομανικής αρχιτεκτονικής ενώ η είσοδος στον Βράχο γίνεται από ένα κτήριο του 15 ου αιώνα στο οποίο διέμεναν οι ψάλτες του Καθεδρικού. Τον επόμενο σταθμό αποτελεί η πόλη Κορκ, η δεύτερη μεγαλύτερη πόλη της Ιρλανδίας και Ευρωπαϊκή Πολιτιστική Πρωτεύουσα του Θα έχετε τη δυνατότητα να περιηγηθείτε και να εξερευνήσετε την πόλη με τα πολυάριθμα κανάλια, τα στενά δρομάκια και τις γραφικές προκυμαίες που βρίσκονται στα βόρεια και νότια του ποταμού Λι που τη διασχίζει. Θα συνεχίσουμε τη διαδρομή μας προς την κομητεία του Κέρρυ, γνωστή και ως «Το Βασίλειο» που βρίσκεται στη Νοτιοδυτική Ιρλανδία σε μια από τις πιο όμορφες περιοχές της χώρας. Αργά το απόγευμα άφιξη στο ξενοδοχείο Ακολουθεί η γνωριμία μας με τον Πύργο Καχίρ του 16 ου αιώνα και άλλες ενδιαφέρουσες περιοχές, προτού καταλήξουμε στην περιοχή του Kerry / Killarney, τακτοποίηση στο ξενοδοχείο, δείπνο. 4 η μέρα : 27/8 ΔΕ. ΔΑΚΤΥΛΙΟΣ ΤΟΥ KERRY Μπουφέ πρόγευμα και ολοήμερος γύρος της μοναδικής σε ομορφιά περιοχής της Δυτικής Ιρλανδίας με φαντασμαγορικά τοπία, λίμνες, μαγευτική θέα στον Ατλαντικό και γραφικά κουκλίστικα χωριουδάκια. Το δαχτυλίδι του Κέρυ αποτελεί την πιο διάσημη πανοραμική διαδρομή της Ιρλανδίας. Η εκπληκτική ομορφιά της χερσονήσου Aïβιρα πηγάζει από την μεγάλη ποικιλία και τις συνεχείς αντιθέσεις του τοπίου. Κατά τη διάρκεια της διαδρομής θα απολαύσετε θεαματικές εικόνεςβουνά, χωράφια τύρφης, λίμνες και εκπληκτική θέα στον Ατλαντικό ωκεανό καθώς θα ταξιδεύετε στην παραλιακή διαδρομή. Αφήνοντας το Κιλλάρνευ θα περάσετε από το γραφικό χωριό Κιλόργκλιν διάσημο για το φεστιβάλ Πουκ που γίνεται εδώ κάθε χρόνο, στη συνέχεια θα συνεχίσετε προς το Γκλενμπέι όπου η απότομη βουνοπλαγιά επιτρέπει πανοραμική θέα προς τη χερσόνησο και τον κόλπο του Ντίνγκλ. Θα περάσετε από το χωριό Καχιρσαïβίν, τη γενέτειρα του Εθνικού Ήρωα Ντάνιελ Ο Κόνελ και διασχίζοντας τα ελώδη εδάφη τύρφης θα φτάσετε στην πόλη Γουότερβιλ απ όπου θα κατευθυνθείτε στο χωριό Σνήμ με τα γραφικά του σπιτάκια βαμμένα με έντονα χρώματα. Η διαδρομή θα συνεχίσει μέσα από τα βουνά μέχρι το φαράγγι στην τοποθεσία Μόλ και μέχρι το σημείο Λέιντις Βιού απ όπου θα απολαύσετε τη μαγευτική θέα προς τις διάσημες λίμνες του εθνικού Δρυμού του Κιλλάρνευ.Επιστροφή στο ξενοδοχείο μας, δείπνο. 5 η μέρα : 28/8 ΤΡ. ΠΕΡΙΟΧΗ BURREN MOHER CLIFFS GALWAY Μετά το πρόγευμα θα αναχωρήσουμε για την πόλη του Γκώλγουέι ταξιδεύοντας μέσα από την περιοχή του Μπέρρεν. Πρώτη μας επίσκεψη είναι το κάστρο Μπανράττυ, ένα από τα πιο καλοδιατηρημένα και αυθεντικά μεσαιωνικά κάστρα της Ιρλανδίας. Χτίστηκε το 1425 και αναστυλώθηκε το 1954 αποκτώντας και πάλι τη μεσαιωνική του λάμψη με αυθεντικά έπιπλα και εξοπλισμό που αντικατοπτρίζουν την ατμόσφαιρα και το στυλ εκείνης της εποχής.. Γύρω από το Κάστρο του Μπανράττυ βρίσκεται το θεματικό του πάρκο όπου αναπαρίσταται η καθημερινή ζωή της αγροτικής Ιρλανδίας το 19 ο αιώνα. Στο πάρκο μπορούμε να δούμε φάρμες, αγροικίες και μαγαζιά επιπλωμένα με αυθεντικά κομμάτια που αναδύουν την αίσθηση της εποχής. Πρόκειται για ένα ζωντανό μουσείο. Θα έχουμε τη δυνατότητα να επισκεφθούμε ένα αυθεντικό ιρλανδικό αγρόκτημα, να παρακολουθήσουμε τον πεταλωτή την ώρα της δουλειάς, να δούμε πώς υφαίνεται το μαλλί καθώς και να απολαύσουμε φρεσκοψημένα ψωμάκια με τσάι στο\n11 τεϊοποτείο του θεματικού χωριού. Στη συνέχεια θα κατευθυνθούμε στους Βράχους του Μόχερ ένα από τα πιο θεαματικά αξιοθέατα της Ιρλανδίας. Οι βράχοι που υψώνονται 230 μέτρα πάνω από τον Ατλαντικό Ωκεανό σε μήκος 8 χλμ θα μας προσφέρουν αξεπέραστη θέα. Αν είμαστε τυχεροί η μέρα είναι καθαρή θα μπορέσουμε να δούμε τα νησιά Άραν καθώς και να διακρίνουμε τις πεδιάδες και τους λόφους της περιοχής της Κονεμάρα. Θα συνεχίσουμε τη διαδρομή μας μέσα από την ιδιόμορφη περιοχή Μπέρρεν μέρος του Εθνικού Δρυμού Μπέρρεν της Ιρλανδίας. Πρόκειται για μια περιοχή από ασβεστόλιθο που καλύπτει περίπου στρέμματα και βρίσκεται στην βορειοδυτική γωνία της κομητείας Κλαίρ. Αποτελείται από στρώσεις ασβεστολιθικών πετρωμάτων που έχουν διαβρωθεί με την πάροδο των χρόνων δημιουργώντας χαρακτηριστικά σχήματα. Στην επιφάνεια αυτών των στρώσεων υπάρχουν ρωγμές μέσα από τις οποίες φυτρώνουν χιλιάδες αγριολούλουδα. Στην περιοχή του Μπαρρεν θα συναντήσουμε δεκάδες μεγαλιθικούς τάφους και κέλτικους σταυρούς καθώς και ένα ερειπωμένο Αβαείο του 12 ου αιώνα. Συνεχίζουμε για την κομητεία Γκώλγουεï με την ομώνυμη πρωτεύουσα. Βρίσκεται στην επαρχία Κώνοχτ και πρόκειται για μία πανέμορφη κομητεία στη δυτική ακτή της Ιρλανδίας μ ένα μείγμα αντιθέσεων. Εδώ βρίσκονται τα πιο άγρια και απομονωμένα τοπία της Κονεμάρα συνδυασμένα με το Γκώλγουεϊ μία από τις πιο δημοφιλείς πόλεις της Ευρώπης, που σφύζει από ζωντάνια κι ενέργεια. Η πόλη αυτή που βρίσκεται στον ομώνυμο κόλπο είναι μία γραφική και εντυπωσιακή πόλη που διακρίνεται από έναν υπέροχο αέρα αβάντ γκαρντ. Θα βρούμε πολλά κατάλοιπα του μεσαιωνικού της παρελθόντος και αξίζει τον κόπο να την εξερευνήσουμε. Δείπνο και διανυκτέρευση. 6 η μέρα : ΤΕ 29/8. ΕΘΝΙΚΟ ΠΑΡΚΟ CONNEMARA ΑΒΒΑΕΙΟ KΥΛΕΜΟΡΕ Μπουφέ πρόγευμα και ολοήμερη περιήγηση για γνωριμία της ευρύτερης παραδοσιακής περιοχής Connemara με μικρά γραφικά χωριουδάκια που διατηρούν ακόμα την ρομαντική πατροπαράδοτη ατμόσφαιρα και θεωρείται ένας μικρός επίγειος φυσικός παράδεισος. Μια ακόμα ξεχωριστή πινελιά στο Ιρλανδικό τοπίο: αγροκτήματα, πράσινα λιβάδια, κοπάδια με πρόβατα, μικρές λίμνες. Στην περιοχή αυτή ομιλείται από πολλούς κατοίκους η Ιρλανδική γαελική γλώσσα (gaelic), η κελτική διάλεκτος που κάποτε κυριαρχούσε σε όλο το νησί. Στις δυτικές επαρχίες η γλώσσα διατηρήθηκε λόγω της γεωγραφικής απομόνωσης. Κατά την διάρκεια της περιήγησής μας, θα επισκεφτούμε και το ιστορικό Αβαείο του Kylemore, χαρακτηριστικό δείγμα τοπικής αρχιτεκτονικής με Γοτθικό στυλ του 18 ου αιώνα. Επιστροφή στο ξενοδοχείο, δείπνο. 7 η μέρα : ΠΕ 30/8 GALWAY - ΔΟΥΒΛΙΝΟ Μπουφέ πρόγευμα και ξεκινάμε για Δουβλίνο, διασχίζοντας την καταπράσινη ενδοχώρα μέσω Athlon. Στο δρόμο μας, θα επισκεφτούμε ένα παραδοσιακό αποστακτήριο ουίσκι του 18 ου αιώνα, που σήμερα είναι ένας πολύ ενδιαφέρον Μουσειακός Χώρος. Συνεχίζουμε για το Δουβλίνο. Αφιξη, τακτοποίηση στο ξενοδοχείο. Ελεύθερος χρόνος. Δείπνο. Περιπατητική βραδινή γνωριμία της πόλης\n12 8 η μέρα : ΠΑ. 31/8 ΔΟΥΒΛΙΝΟ - ΜΠΕΛΦΑΣΤ ΔΟΥΒΛΙΝΟ Μπουφέ πρόγευμα και αναχώρηση για ολοήμερη εκδρομή στο Μπέλφαστ της Βόρειας Ιρλανδίας, που είναι και η πρωτεύουσα του Αγγλικής κυριαρχίας τμήματος του νησιού. Το Μπέλφαστ είναι μια τακτοποιημένη πόλη με πολλά όμορφα παλιά κτίρια Βικτωριανής εποχής, και μεγάλες λεωφόρους. Στην πανοραμική μας ξενάγηση, θα έχουμε την ευκαιρία να δούμε μεταξύ άλλων, το Δημαρχείο, ένα από τα ομορφότερα κτίρια της πόλης στο κέντρο της Ντόνεγκαλ Σκουέρ, χτισμένο το Ο κεντρικός του θόλος από χαλκό φτάνει τα 53 μέτρα και ανάμεσα στα αγάλματα που υπάρχουν στον περιβάλλοντα κήπο εντύπωση προκαλεί αυτό της σκυθρωπής βασίλισσας Βικτωρίας. Θα δούμε επίσης την Οπερα, το Βασιλικό Πανεπιστήμιο,και τον Πύργο του Ρολογιού, ένα μακρόστενο και εντυπωσιακά ψηλό πύργο που γέρνει ελαφρά λόγω καθίζησης. Συνεχίζουμε για το λιμάνι όπου θα έχουμε την καλύτερη θέα από την πεζογέφυρα πλάι στον ποταμοφράκτη Λάγκαν Γουέιρ. Από εδώ διακρίνουμε τους τεράστιους γερανούς του λιμανιού των άλλοτε ισχυρών ναυπηγείων Χάρλαντ και Γουλφ. Δεν πρέπει να ξεχνάμε εξάλλου πως το Μπέλφαστ ήταν το λιμάνι όπου ναυπηγήθηκε ο Τιτανικός. Το Μπέλφαστ είναι μάλλον η μοναδική πόλη στον κόσμο όπου οι εργατικές συνοικίες αποτελούν το βασικό τουριστικό της αξιοθέατο. Είναι η προτεσταντική συνοικία του Shankill και η καθολική γειτονιά του Falls, με τις περίφημες πολιτικές τοιχογραφίες που ακόμη κοσμούν τους τοίχους των σπιτιών, ως τρανή απόδειξη των γεγονότων της ταραγμένης περιόδου των ενδοκοινοτικών συγκρούσεων. Η απόσταση μεταξύ των δύο συνοικιών σε κάποια σημεία είναι μερικές δεκάδες μέτρα, ενώ σε άλλα ορθώνονται ανάμεσά τους μεγάλες γκρίζες φάμπρικες. Στη συνοικία του Shankill κυριαρχεί παντού η αγγλική σημαία, διάφορες σημαίες και σύμβολα των μαχητών του Ολστερ, καθώς και τοιχογραφίες που εξιστορούν πολιτικά γεγονότα ή εικονίζουν πολίτες που έπεσαν θύματα βομβιστικών επιθέσεων του IRA και λαϊκούς ήρωες μαχητές της γειτονιάς, ενώ λίγο πιο κάτω έχει στηθεί από την κοινότητα ένα μνημείο ως φόρος τιμής στα πέντε θύματα της βομβιστικής επίθεσης του IRA στο μπαρ Bayardo τον Αύγουστο του 1975.Σε μικρή απόσταση από εδώ το σκηνικό επαναλαμβάνεται από την ανάποδη. Οι πολιτικές τοιχογραφίες της γειτονιάς του Falls εικονίζουν τον Μπόμπι Σαντς, που πέθανε από απεργία πείνας το 1981, αγωνιστές του IRA που σκοτώθηκαν από τον αγγλικό στρατό και τους προτεστάντες παραστρατιωτικούς, τον Τσε να υπενθυμίζει τα 50 χρόνια της κουβανέζικης επανάστασης ή τους συντρόφους Βάσκους στην Ισπανία. Ενα μνημείο έχει στηθεί από τον IRA, με την ιρλανδέζικη σημαία να κυματίζει σε ανάμνηση των πεσόντων από τον αγγλικό στρατό. Στον ελεύθερο χρόνο μας ίσως ο καλύτερος τρόπος για να κλείσουμε την επίσκεψή μας στο Μπέλφαστ είναι να πιούμε μια παγωμένη Guinness στην παμπ Crown Liquor Saloon, που χρονολογείται από το 1880 και ανήκει στον Οργανισμό Προστασίας Αρχαιοτήτων. Διακοσμημένη με ξύλο, μάρμαρο και περίτεχνα βιτρό, αποτελεί μια από τις πιο όμορφες και ιδιαίτερες γωνιές της πόλης. Επιστροφή στο Δουβλίνο. Δείπνο, διανυκτέρευση.. 9 η μέρα : ΣΑ. 01/9 ΔΟΥΒΛΙΝΟ ΑΘΗΝΑ/ΘΕΣΣΑΛΟΝΙΚΗ Μπουφέ πρόγευμα και μεταφορά στο αεροδρόμιο για την πτήση μας προς Αθήνα, με ενδιάμεσο σταθμό την Ζυρίχη. Μέχρι την πτήση μας για την Αθήνα, σας\n13 ΠΡΟΣΦΕΡΟΥΜΕ μια περιήγηση στη Ζυρίχη, την οικονομική πρωτεύουσα της χώρας, όπου θα έχουμε την ευκαιρία να περπατήσουμε στους κεντρικούς πεζοδρόμους, την Μπάνχοφστρασσε, την παλιά πόλη, το Φραουμύνστερ με τα εντυπωσιακά βιτρό του Σαγκάλ, τους καθεδρικούς ναούς, τον Πύργο του Ρολογιού, και τις γέφυρες του ποταμού Λίματ. Ελεύθερος χρόνος. Περιπλανηθείτε στους εμπορικούς δρόμους με τις τράπεζες, τις πολυτελείς μπουτίκ & τα πολυκαταστήματα ή επισκεφθείτε ένα πολυκατάστημα Bucherer για τα αναμνηστικά δωράκια σας όπως ρολόι τοίχου, σοκολάτες και κάντε ένα περίπατο γύρω από τα πάρκα της λίμνης. Αργά το απόγευμα μετάβαση στο αεροδρόμιο της Ζυρίχης και βραδινή πτήση για Αθήνα και την θεσσαλονίκη. Αφιξη, τέλος εκδρομής. ΤΙΜΗ ΣΥΜΜΕΤΟΧΗΣ σε δίκλινο: Φόροι αεροδρομίων και επίναυλος καυσίμων 160 Είσοδοι επισκεπτομένων χώρων 80 Συνολικό κόστος σε δίκλινο: Διαφ. μονοκλίνου: 290 ΠΡΟΣΦΕΡΟΥΜΕ: Αεροπορικά εισιτήρια οικονομικής θέσης, Αθήνα/θεσσαλονίκη Δουβλίνο Αθήνα/Θεσσαλονίκη, μέσω Ζυρίχης με την αεροπορική εταιρεία SWISS. Φόροι αεροδρομίων και επίναυλοι καυσίμων Οκτώ (8) συνολικά διαν / σεις ως πρόγραμμα, ήτοι Kilkenny (1), Killarney / Kerry (2), Galway (2), Δουβλίνο (3), σε επιλεγμένα ξενοδοχεία 4* standard,, σε δίκλινα δωμάτια, με ιδιαίτερο λουτρό / ντούς και WC Μπουφέ πρόγευμα Ιρλανδικού τύπου καθημερινά στα ξενοδοχεία και δείπνο, ήτοι ημιδιατροφή (8 + 8).****( Ένα από τα δείπνα στο Δουβλίνο θα είναι σε παραδοσιακή μπυραρία.) Πολυτελές κλιματιζόμενο τοπικό πούλμαν για τις μεταφορές, επισκέψεις, περιηγήσεις, ξεναγήσεις του προγράμματος. Τοπικός ξεναγός καθ όλη την διάρκεια των ξεναγήσεων, επισκέψεων Είσοδοι στους επισκεπτόμενους χώρους (ως αναλυτικό πρόγραμμα) Εισιτήρια φέρρυ μπώτ στις 28/8 για την διέλευση του ποταμού Shannon Έμπειρος αρχηγός / συνοδός. Ασφάλεια Αστικής Ευθύνης & Ταξιδιωτική (ατυχημάτων, περίθαλψης κλπ) έως 75 ετών. ΦΠΑ ΔΩΡΟ η ξενάγηση στην Ζυρίχη Δεν περιλαμβάνονται: Οτιδήποτε είναι προαιρετικό η προτεινόμενο Ποτά, αναψυκτικά κατά τα γεύματα Πάσης φύσεως φιλοδωρήματα\n14 ΔΗΛΩΣΗ ΣΥΜΜΕΤΟΧΗΣ και ΤΡΟΠΟΣ ΠΛΗΡΩΜΗΣ : Δήλωση συμμετοχής στην κυρία Ελπίδα Αριστείδου τηλ & έως 10/6 (ΥΠΑΡΧΕΙ ΑΥΣΤΗΡΗ ΠΡΟΘΕΣΜΙΑ ΜΕ ΤΗΝ ΑΕΡΟΠΟΡΙΚΗ ΕΤΑΙΡΕΙΑ) Παρακαλούμε να δηλώνετε συμμετοχή δίνοντας το όνομα που γράφει το διαβατήριό ή η ταυτότητά σας, στα λατινικά ΠΡΟΚΑΤΑΒΟΛΗ: 500 με την εγγραφή σας. Κατάθεση στους λογαριασμούς του ταξιδιωτικού γραφείου ΜΑΝΕΣΣΗΣ TRAVEL: ALPHA BANK με αριθμό : η EMΠΟΡΙΚΗ με αριθμό : ΕUROBANK με αριθμό : ****Μετά την κατάθεσή σας, ΑΠΑΡΑΙΤΗΤΗ η τηλεφωνική ενημέρωση του γραφείου κυρία Ελπίδα Αριστείδου, για να καταχωρηθεί το ποσό κατάθεσης στο φάκελό σας. Εξόφληση : έως 10/8 (Παρακαλούμε διαβάστε στην τελευταία σελίδα τους κανόνες ακυρωτικών)\n15 ΠΑΡΑΚΑΛΟΥΜΕ, ΔΗΛΩΣΤΕ ΕΓΚΑΙΡΑ ΣΥΜΜΕΤΟΧΗ, ΓΙΑΤΙ ΟΙ ΝΕΟΙ ΚΑΝΟΝΙΣΜΟΙ ΤΩΝ ΑΕΡΟΠΟΡΙΚΩΝ ΕΤΑΙΡΕΙΩΝ ΜΑΣ ΥΠΟΧΡΕΩΝΟΥΝ ΝΑ ΑΛΛΑΞΟΥΜΕ ΤΟΝ ΜΕΧΡΙ ΤΩΡΑ ΣΥΝΗΘΗ ΤΡΟΠΟ ΠΡΑΓΜΑΤΟΠΟΙΗΣΗΣ ΤΩΝ ΕΚΔΡΟΜΩΝ, ΔΙΝΟΝΤΑΣ ΑΥΣΤΗΡΕΣ ΠΡΟΘΕΣΜΙΕΣ ΚΑΙ ΖΗΤΩΝΤΑΣ ΟΙΚΟΝΟΜΙΚΕΣ ΔΕΣΜΕΥΣΕΙΣ ΓΙΑ ΝΑ ΙΣΧΥΟΥΝ ΟΙ ΝΑΥΛΟΙ. Οροι Συμμετοχής: Τα τρίκλινα δωμάτια είναι δίκλινα με την προσθήκη τρίτου πτυσσόμενου κρεβατιού και καλό θα είναι να μην επιλέγονται από τρείς ενήλικες. Η ροή του προγράμματος ενδέχεται να τροποποιηθεί, από τον αρχηγό της εκδρομής, εάν το κρίνει απαραίτητο για την καλύτερη έκβαση της εκδρομής. Οι ανωτέρω τιμές έχουν υπολογισθεί σύμφωνα με τις τρέχουσες τιμές των ανωτέρω υπηρεσιών που ισχύουν κατά την ημερομηνία κοστολόγησης των συγκεκριμένων εκδρομών και υπόκεινται σε αλλαγή, σε περίπτωση αύξησης φόρων αεροδρομίων, αύξησης αεροπορικού ναύλου, επιβάρυνσης καυσίμων, πρόσθετης ταξιδιωτικής ασφάλειας, αύξησης εισόδων αρχαιολογικών χώρων και διαφοροποίησης της νομισματικής ισοτιμίας, για τα οποία ουδεμία ευθύνη φέρουμε. Οι παραπάνω λόγοι δεν αποτελούν αιτία για ακύρωση της εκδρομής χωρίς τις σχετικές επιβαρύνσεις. Για την μη συμμετοχή σε οποιαδήποτε εκδήλωση, η επίσκεψη που περιλαμβάνεται στο ανωτέρω πρόγραμμα, δεν υπάρχει επιστροφή χρημάτων, διότι το γραφείο προκαταβάλει την αξία όλων των υπηρεσιών, και δεσμεύεται με συμβόλαια. Ακύρωση συμμετοχής όταν έχει προηγηθεί εγγραφή, επιφέρει τις ακόλουθες κυρώσεις: α) Για την εκδρομή της Καππαδοκίας, μετά τις 20/1 απώλεια της προκαταβολής. β) Για την εκδρομή της Ιρλανδίας, μετά της 10/6, απώλεια της προκαταβολής Επίσης: 1. ακύρωση στο διάστημα μέρες πριν την αναχώρηση 40% του συνόλου 2. ακύρωση στο διάστημα μέρες πριν την αναχώρηση 60% του συνόλου μέρες πριν την αναχώρηση μέχρι και την αναχώρηση 100%της συνολικής αξίας του ταξιδιού. Οι ακυρώσεις εκ μέρους του ταξιδιώτη γίνονται ΜΟΝΟ ΕΓΓΡΑΦΩΣ προς το γραφείο. Σε περίπτωση που κάποιος κωλύεται να ταξιδεύσει (και έχει ήδη δώσει προκαταβολή), η θέση του μπορεί να εκχωρηθεί σε άλλο άτομο, με την προϋπόθεση ότι δεν έχουν εκδοθεί τα εισιτήρια ταξιδίου και η αεροπορική εταιρεία δεχθεί την αλλαγή ονόματος. ΠΑΡΑΚΑΛΟΥΜΕ ΝΑ ΔΙΑΒΑΣΕΤΕ ΠΡΟΣΕΚΤΙΚΑ ΤΑ ΑΝΩΤΕΡΩ. Η ΣΥΜΜΕΤΟΧΗ ΣΤΗΝ ΕΚΔΡΟΜΗ, ΔΗΛΩΝΕΙ ΤΗΝ ΑΝΕΠΙΦΥΛΑΚΤΗ ΑΠΟΔΟΧΗ ΤΩΝ ΑΝΩΤΕΡΩ.\nΑγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενηµερώνουν ότι προγραµµατίζουν ταξίδι ΠΑΝΟΡΑΜΑ ΙΡΛΑΝ ΙΑΣ. 24/8 01/9 (9ήµερη εκδροµή)\nΑγαπητοί συνάδελφοι, η Ο.Σ.Φ.Ε & ο ΠΡΟ.ΣΥ.Φ.Α.Π.Ε σας ενηµερώνουν ότι προγραµµατίζουν ταξίδι ΠΑΝΟΡΑΜΑ ΙΡΛΑΝ ΙΑΣ 24/8 01/9 (9ήµερη εκδροµή) ΙΡΛΑΝ ΙΑ. Μια χώρα µε ένα µοναδικό πολιτισµό, που αντανακλάται\nAρμενία Γεωργία Αζερμπαϊτζάν 19-29 Απριλίου 14, 11 μέρες\nAρμενία Γεωργία Αζερμπαϊτζάν 19-29 Απριλίου 14, 11 μέρες Στους ορεινούς όγκους του Kαυκάσου, σκαρφαλωμένες σε δασωμένα φαράγγια κι απόκρημνες πλαγιές, τρεις νεοσύστατες δημοκρατίες συνεχίζουν να διατηρούν\nΚατηφορίζοντας μέσω της παραλίας Giardini Naxos (οι κήποι της Νάξου), κατευθυνθήκαμε προς την Ταορμίνα, τη γραφικότερη και με κοσμοπολίτικο αέρα\nΣτο πλαίσιο του πολιτιστικού προγράμματος "Σικελία:Δώρο-Αντίδωρο", ομάδα μαθητριών της Γ γυμνασίου πραγματοποίησε ταξίδι στη Σικελία, το μεγαλύτερο νησί της Μεσογείου, από τις 5 έως τις 9 Απριλίου 2017.


ΕΚΔΟΣΕΙΣ ΑΓΡΑ | AGRA PUBLICATIONS: ΑΝΑΤΥΠΩΣΕΙΣ ΤΡΙΩΝ ΔΗΜΟΦΙΛΩΝ ΕΚΔΟΣΕΩΝ ΤΗΣ «ΑΓΡΑΣ»\nΞανακυκλοφόρησαν τρία σημαντικά βιβλία των Εκδόσεων Άγρα που είχαν εξαντληθεί από καιρό.\nΚατ’αρχήν, το ΕΒΕΝΙΝΟ ΛΑΟΥΤΟ του Παναγιώτη Αγαπητού, το πρώτο της δημοφιλούς τριλογίας «βυζαντινών ιστοριών μυστηρίου» με ήρωα τον πρωτοσπαθάριο Λέοντα. Αναμένονται άλλοι δύο τόμοι από τον συγγραφέα για να συμπληρωθεί το έργο ως πενταλογία.\nΑκολουθεί η ανατύπωση του πολύ σημαντικού βιβλίου της ψυχαναλύτριας Καθλήν Κέλλυ-Λαινέ ΠΗΤΕΡ ΠΑΝ Ή ΤΟ ΘΛΙΜΜΕΝΟ ΠΑΙΔΙ, όπου πλέκονται ιδιοφυώς τρεις ιστορίες: η ιστορία του ίδιου του μυθιστορήματος του Πήτερ Παν, του παιδιού που δεν ήθελε να μεγαλώσει, η τραγική ιστορία του ίδιου του συγγραφέα του Πήτερ Παν Τζέημς Μάθιου Μπάρρυ καθώς και η αυτοβιογραφική ιστορία της ίδιας της συγγραφέως του βιβλίου, που κυνηγήθηκε μαζί με τον πατέρα της στα στρατόπεδα συγκέντρωσης και μετά από το σταλινικό καθεστώς. Η έκδοση συνοδεύεται από έγχρωμες εικόνες της πρώτης συλλεκτικής έκδοσης του Πήτερ Παν από τον διάσημο εικονογράφο Άρθουρ Ράκαμ.\nΤέλος, ξανακυκλοφόρησε με νέο εξώφυλλο και μαλακή βιβλιοδεσία το μικρό βιβλίο του Ίρβιν Γιάλομ που συνέγραψε με τον φίλο του Ρόμπερτ Μπέργκερ και αφορά μια παιδική ανάμνηση του Μπέργκερ την εποχή του Ολακαυτώματος στην Ουγγαρία. Τίτλος του ΘΑ ΦΩΝΑΞΩ ΤΗΝ ΑΣΤΥΝΟΜΙΑ – ΜΙΑ ΙΣΤΟΡΙΑ ΑΠΩΘΗΣΗΣ ΚΑΙ ΑΝΑΚΤΗΣΗΣ.\nΤρία σπουδαία βιβλία της «Άγρας», ξανά διαθέσιμα.\nPosted by Agra Publications at 11:41:00 π.μ.


Νέα μελέτη δείχνει θετική επίδραση του καφέ για τα δόντια - Νέα Διατροφής\nHome ΤΡΟΦΙΜΑ ΡΟΦΗΜΑΤΑ Νέα μελέτη δείχνει θετική επίδραση του καφέ για τα δόντια\nΝέα μελέτη δείχνει θετική επίδραση του καφέ για τα δόντια\nΟ καφές έχει τα τελευταία χρόνια σχετιστεί με ποικίλες θετικές δράσεις για την υγεία, λόγω κυρίως των αντιοξειδωτικών συστατικών του. Μια νέα μελέτη έρχεται να αναδείξει μια ακόμη πτυχή σε σχέση με τα πιθανά οφέλη του καφέ και ιδιαιτέρως του στιγμιαίου.\nΣύμφωνα με αυτή φαίνεται ότι ο καφές εμφανίζει αντιβακτηριδιακή δράση, προστατεύοντας από την περιοδοντίτιδα. Η περιοδοντίτιδα φαίνεται να προσβάλλει το 10-15% των ενηλίκων και αποτελεί μια φλεγμονώδη ασθένεια που έχει σαν αποτέλεσμα την καταστροφή των ούλων. Για τους σκοπούς της μελέτης, χρησιμοποιήθηκαν εκχυλίσματα στιγμιαίου καφέ σε διαφορετικές συγκεντρώσεις και με διαφορετικό βαθμό καβουρδίσματος, τα οποία πέρασαν από διάφορες δοκιμές για την αξιολόγηση της δράσης τους.\nΑπό τα αποτελέσματα φάνηκε ότι το χλωρογενικό οξύ (το οποίο είναι το βασικό συστατικό του καφέ) είχε αντιμικροβιακή δράση κατά του βακτηρίου P. Gingivalis, το οποίο μπορεί να προκαλέσει περιοδοντίτιδα. Στο σημείο αυτό θα πρέπει να τονίσουμε ότι τα συγκεκριμένα στοιχεία αφορούν τον σκέτο καφέ, καθώς όταν προστεθεί ζάχαρη ή κρέμα/γάλα/σαντιγί αυξάνεται η περιεκτικότητα σε σάκχαρα που ενδέχεται να επιφέρουν το αντίθετο αποτέλεσμα.\nNext » » Τα διατροφικά χαρακτηριστικά που έχουν τα λαχανάκια Βρυξελλών\n« « PreviousΓάλα αμυγδάλου και υγεία


Μαρξισμός και Αριστερά στον 21ο αιώνα – Κομμουνιστική Οργάνωση Ελλάδας | Communist Organization of Greece\nΜαρξισμός και Αριστερά στον 21ο αιώνα\nPosted on 2 Μαρτίου 2017 31 Οκτωβρίου 2017\nΤα δύο κείμενα που ακολουθούν περιλαμβάνουν ένα σώμα απόψεων και υιοθετήθηκαν από τις διαδικασίες του Ανοιχτού Πανελλαδικού Σώματος της ΚΟΕ. Τα κείμενα δημοσιεύτηκαν αρχικά στα δύο μέρη του αφιερώματος «Μαρξισμός και Αριστερά στον 21ο αιώνα» που παρουσιάστηκε στην εφημερίδα Δρόμος στις 14 και 21/01/2017.\nΗ απαίτηση για μια ριζική αλλαγή των όρων οργάνωσης της κοινωνίας συναντιέται σήμερα με ένα έλλειμμα και μια γενική κρίση στο επίπεδο των ιδεών. Όσο αυτό παραγνωρίζεται κινδυνεύουμε να εκπέσουμε σε έναν ανούσιο πρωτογονισμό. Να αναζητάμε δηλαδή την «πράξη» που τάχα θα ανοίξει δρόμους μα στην πραγματικότητα να παγιδευόμαστε σε κύκλους γύρω από τον εαυτό μας.\nΟι ριζοσπαστικές δυνάμεις βρίσκονται σε ιδεολογική και γνωσιοθεωρητική κρίση. Δεν είναι τόσο ότι οι δυνάμεις αυτές είναι ανεπαρκείς ή ότι απλά υπολείπονται σε «κάτι», αλλά ότι οι ίδιες είναι γέννημα θρέμμα μιας εποχής που εξακολουθητικά αλλάζει δραματικά. Αυτό δεν αποτελεί αγνωστικισμό ούτε υπαινίσσεται υποταγή στο τετελεσμένο. Καθιστά όμως σαφή μια σημαντική αδυναμία και κυρίως τοποθετεί το προχώρημα των πραγμάτων σε διεργασίες πιο απαιτητικές.\nΗ πραγματικότητα είναι απείρως πλουσιότερη, πολύμορφη, συνθετότερη από τις ιδέες που γεννάμε γι’ αυτήν. Οι επαναστατικές αλλαγές ή και τα κινήματα τροποποιούν το περιβάλλον ύπαρξής τους για να το χωνέψουν και να πλουτίσουν έπειτα από τη νέα κατάσταση, είτε θετική είτε αρνητική. Και για να επιστρέψουν ξανά και ξανά στην πραγματικότητα. Τουλάχιστον αυτό «πρέπει» να κάνουν.\nΜαρξισμός και ριζοσπαστικά ρεύματα\nΤο ερώτημα περί επιβεβαίωσης ή μη του μαρξισμού, αποκατάστασης ή υπεράσπισής του, ανακάλυψης του πραγματικού μαρξισμού απέναντι σε έναν διαστρεβλωμένο δεν είναι άχρηστο αλλά ενδέχεται να είναι πια βαρετό. Αυτό δεν είναι ύβρις απέναντι σε μια κοσμοθεωρία που άλλαξε τον κόσμο. Είναι περισσότερο προτροπή για δυο πράγματα.\nΠρώτον, να ορίσουμε την ιδεολογική αντιπαράθεση εκκινώντας εντός των σύγχρονων ιστορικών – και άρα πρωτόγνωρων – ερωτημάτων. Και δεύτερον, να αξιοποιήσουμε ό,τι ο μαρξισμός διαθέτει ως «γνώση» και ως «μεθοδολογία» για το φωτισμό και την αλλαγή της πραγματικότητας, αφού επί του παρόντος δεν φαίνεται να υπάρχει ένα «σώμα» αντιλήψεων και οπτικών που να μπορεί να τον αντικαταστήσει.\nΥπάρχουν όμως εδώ κάποια δεδομένα. Το κομμουνιστικό κίνημα ηττήθηκε υπό το βάρος ατελειών, συσχετισμών, αναντιστοιχιών. Για αρκετές δεκαετίες ο μαρξισμός αποτελούσε είτε σημαία γραφειοκρατικών επιτελείων με απολύτως συστημική στάση είτε απλά διδασκόταν ελεύθερα και γενναιόδωρα στα πανεπιστήμια του «πολιτισμένου κόσμου» σε Ανατολή και Δύση. Η τέτοια αποσύνδεσή του από τα όποια μαζικά, ιστορικά, ανταγωνιστικά κινήματα δεν είναι μια μικρή λεπτομέρεια, αφού ενδεχομένως έτσι πολλές από τις δυναμικές ανάπτυξής του να μην προχώρησαν. Με αυτή την έννοια, η συνομιλία του με όλα τα ριζοσπαστικά ρεύματα σκέψης αλλά και με διαφορετικά πεδία κοινωνικών και άλλων επιστημών μόνο καλό μπορεί να κάνει. Δεν «τα έχει πει όλα» ο μαρξισμός.\nΕπιπλέον, τα σύγχρονα κινήματα ή οι αντιστασιακές κινήσεις μεγάλης κλίμακας δεν αναγνωρίζουν τον εαυτό τους μέσα από αυτή την «κοσμοαντίληψη», ζήτημα που καλεί σε προβληματισμό, ανοιχτότητα, αναζήτηση και όχι αμυντικούς αφορισμούς αυτοεπιβεβαίωσης. Ανοιχτότητα που δε σημαίνει «τσιμπολόγημα» και εκλεκτικισμό, αλλά μια κουλτούρα κριτικής πρόσληψης και παραγωγής της γνώσης, μια δυνατότητα βαθιάς κατανόησης του γιατί και πως υφίστανται οι διαφορετικές οπτικές.\n«Διαστρεβλώσεις» ή κάτι πιο βαθύ;\nΌσοι αναφερόμαστε στον μαρξισμό πρέπει να αναρωτηθούμε πόσα απ’ αυτά που ζούμε και παρατηρούμε χωράνε φιλόξενα στο κεφάλι μας αλλά κι αν έπειτα μετασχηματίζονται σε δημιουργικό οδηγό για άνοιγμα δρόμων, λύσεων, διεξόδων και σκοπών. Η εμπειρία πάντως δεν είναι θετική. Καχυποψία της αριστεράς απέναντι στα μαζικά κινήματα με σημαντικότερα αυτό της Αντιπαγκοσμιοποίησης την πρώτη δεκαετία του αιώνα και αυτό των Πλατειών τα προηγούμενα χρόνια. Δυσκολία να αποδεχτεί το αίτημα για δημοκρατία και συμμετοχή πράγμα που ίσως σχετίζεται με την αντίληψη ότι ο τελικός σκοπός του αγώνα είναι η «διαχείριση των πραγμάτων» και με ό,τι αυτό συνεπάγεται για την ανάγκη πρωτοπορίας και ειδικών. Περιορισμός της πάλης των τάξεων σε ένα μπρα ντε φερ εργατών-καπιταλιστών. Ερμηνεία όλων των εξελίξεων εντός αυτής της σφαίρας σαν ο καπιταλισμός να είναι απλά οικονομία.\nΑναγωγή του συνόλου της ανθρώπινης εμπειρίας σε μια κοινωνιολογία που αγνοεί ή υποτιμά τις υπερβατικές, συμβολικές και τραγικές διαστάσεις και ανάγκες του ανθρώπινου γένους. Αποδοχή μιας σύνθετης (ιδεολογικής, ανθρωπολογικής κ.ά.) εξέλιξης που βαφτίζεται από αντικειμενική έως προοδευτική την ώρα που αυτή διαλύει κοινωνικές μορφές, παραδόσεις, ρίζες και σαν το άτομο να μπορεί να υπάρξει και να «ολοκληρωθεί» με τα «δικαιώματά του» και πέρα από κοινωνικούς δεσμούς. Αξιολόγηση της ποιότητας μιας κοινωνίας με βάση μόνο ή κυρίως τα εισοδήματα και τα υλικά αγαθά και όχι τον βαθμό κοινωνικότητας και αλληλεγγύης της. Ελαστικότητα στον διαχωρισμό μέσων και σκοπών ή και υποτίμηση της αξίας των… αξιών και της ηθικής. Αντίληψη ότι η πολιτική οργάνωση είναι το πρωταρχικό και όχι ένα λειτουργικό στοιχείο όλης της πολιτικής διαδικασίας με αποτέλεσμα να δίνεται βάρος όχι στο πως ζει και σκέφτεται η κοινωνία αλλά στο τι λένε και πράττουν τα κόμματα, οι οργανώσεις κ.λπ. Καταγραφή σχεδιασμών, προγραμμάτων και στρατηγικών ωσάν αυτά ν’ αποτελούν επινόηση και όχι κατάκτηση που έχει σχέση με υποκείμενα και χώρους.\nΌλα αυτά και πολλά ακόμα δεν αποτελούν απαραιτήτως «λάθη» αλλά συνοψίσεις που αντιστοιχούσαν σε άλλες εποχές. Θα μπορούσε βέβαια κάποιος να αντιτείνει ότι όλα αυτά δεν είναι μαρξισμός αλλά διαστρέβλωσή του. Πιθανά δεκτή ένσταση, κατά βάθος όχι και πολύ τίμια και πάντως όχι πειστική απάντηση στα ζητούμενα.\nΣχηματοποιήσεις και υπερβάσεις\nΈνας δημιουργικός μαρξισμός θα όφειλε να διευρύνει τις ματιές του και να παραγάγει νέες κατηγορίες για να περιγράψει – και να υπάρξει – μέσα στα σύγχρονα φαινόμενα. Ο μετασχηματισμός του καπιταλισμού σαν συνέπεια της κοσμογονίας που επέφεραν τα κινήματα που τον αμφισβήτησαν αλλά και τα πολύ βασικά χαρακτηριστικά της μετανεωτερικής συνθήκης που διαφοροποιούν τους όρους σύγκρουσης εργασίας-κεφαλαίου καθιστούν ανεπαρκείς τις κεκτημένες γενικεύσεις-λύσεις. Έτσι, θα ήταν περίεργο να ισχυριζόμαστε ότι τα εργαλεία υπάρχουν και μένει απλά η («ορθή») χρήση τους. Κι αν είναι εύκολο να αποδειχτεί πως «η πάλη των τάξεων συνεχίζεται» δεν είναι εξίσου απλό να ερμηνευτεί «ποιος νικάει και γιατί», προς τα που οδηγούμαστε και από ποιο δρόμο.\nΧρειαζόμαστε περισσότερο έναν μαρξισμό που θα εστιάζει στον χώρο και στον χρόνο, αναλύοντας και δοκιμάζοντας, και όχι δεσμευμένος από κάποιες γενικές αρχές και σχήματα. Αυτή η ριμάδα η «συγκεκριμένη ανάλυση» που τόσο δοξάστηκε και τόσο αγνοήθηκε ή εργαλειοποιήθηκε από τους μαρξιστές. Απαιτείται ένας μαρξισμός εντοπισμένος και γειωμένος, δηλαδή ικανός να φέρνει στην επιφάνεια τα «ειδικά στοιχεία» της κάθε κατάστασης, τους όρους που τα δημιούργησαν, τον πλούτο τους. Μακριά από μια ευρωποκεντρική ή δυτική ματιά, να ανιχνεύει και να συνδέεται με την τεράστια ποικιλία μορφών κοινωνικότητας, πράξης και σκέψης που γεννά η ανθρώπινη ζωή και προσπάθεια στις πιο διαφορετικές συγκυρίες τοπικά και χρονικά.\nΣτην πραγματικότητα, ακόμα και από την ίδια την ιστορία των επαναστατικών μετασχηματισμών είναι φανερό ότι οποιαδήποτε σκέψη επέδρασε με τρόπο αποφασιστικό «αναγκάστηκε» να διευρυνθεί και να υπερβεί σχηματοποιήσεις και στενά μοντέλα. Ο ρόλος των αγροτών στην Κίνα, ο ινδιανισμός στην Λατινική Αμερική, η μετααποικιακή σκέψη σε Ινδία και Αφρική, οι λιγότερο γνωστές απόψεις του Μαρξ για τη ρωσική αγροτική κοινότητα. Αλλά και στις μέρες μας, οι Βολιβιανοί επαναστάτες θεωρούν για παράδειγμα αδιανόητο να μιλήσουν για μαρξισμό χωρίς να αναφερθούν στο ιθαγενικό στοιχείο. Οι Βενεζουελάνοι αναμετρήθηκαν παλιότερα με το ζήτημα της διάβρωσης κάποιων κοινωνικών στρωμάτων εξαιτίας του γρήγορου πλουτισμού.\nΣε πολλές καταστάσεις οικονομικής κρίσης και ανέχειας οι γυναίκες στάθηκαν δυνατότερες από τους άντρες. Άλλο πράγμα οι Ισπανοί και άλλο οι Έλληνες Αγανακτισμένοι. Άλλος ο ρόλος των μεσοστρωμάτων σε μια ενδεχόμενη πορεία σοσιαλιστικού μετασχηματισμού στην Ελλάδα κι άλλος στη Γερμανία. Αλλιώς θα απαντηθεί μάλλον το ζήτημα της πολιτειακής και περιφερειακής συγκρότησης στην Ελλάδα κι αλλιώς στην Ελβετία. Αλλιώς μετράει το θρησκευτικό στοιχείο, η θρησκεία, το βάθος και η ισχύς των πολιτισμικών αποτυπωμάτων της σε διαφορετικές χώρες. Ή τέλος, πώς να ερμηνεύσεις την πορεία των κοινωνικών και πολιτικών αγώνων στη χώρα μας χωρίς την ευρεία και εσωτερικά ανομοιογενή κατηγορία του «ριζοσπαστισμού».\nΜπορεί τα παραδείγματα να είναι ενδεικτικά και σκόρπια – σε βαθμό παρεξήγησης – θέλουν όμως να τονίσουν την ανάγκη να αρνηθούμε έτοιμες συνταγές και την απαίτηση να παράξουμε νέες.\nΑπό τη σκοπιά ενός δρώντος υποκειμένου\nΥπάρχει όμως και κάτι ακόμα που ίσως χαρακτηρίζει αυτό που ονομάζουμε δημιουργικό και εντοπισμένο μαρξισμό. Δεν άλλαξε απλά ο «κόσμος» ωσάν αυτό να αναφέρεται σε κάτι αντικειμενικό και έξω από εμάς που πρέπει έπειτα να το γνωρίσουμε, να επιδράσουμε σε αυτό, να το αλλάξουμε. Είμαστε κι εμείς κομμάτι αυτού του κόσμου, αποτύπωμά του, κατ’ ανάγκη αλλά και κατ’ επιλογή. Γι’ αυτό άλλωστε και δεν υπάρχει επιστροφή. Αν οι παλιές θεωρίες δεν επαρκούν είναι γιατί δέθηκαν οργανικά με άλλα υποκείμενα, άλλες δυνάμεις, τρόπους ύπαρξης, σκέψης, δράσης. Το ν’ αλλάξουμε τον κόσμο σημαίνει ν’ αλλάξουμε τη σχέση μας με αυτόν, ξεπερνώντας τη σκληρή διαίρεση και τον διαχωρισμό αντικειμενικού-υποκειμενικού.\nΕίμαστε ένα υποκείμενο που μετασχηματίζεται, μετασχηματίζοντας το αντικείμενο. Γι’ αυτό δίνουμε έμφαση στις διαδικασίες υποκειμενοποίησης πέρα από τον οικονομισμό, την επικέντρωση στις «δομές», τους αναγωγισμούς κάθε είδους και μακριά από τα «σχέδια προς εφαρμογή». Όταν εξετάζουμε την πραγματικότητα δεν μπορούμε παρά να περιγράφουμε όχι απλά αυτό που συμβαίνει αλλά αυτό που εμείς θέλουμε να πετύχουμε. Δηλαδή, την προοπτική από τη σκοπιά ενός δρώντος υποκειμένου. Με τις κάθε φορά δυνατότητες και ελλείψεις του. Με τον «εαυτό» μας μέσα σε όλο αυτό. Μόνο έτσι θα δημιουργηθεί μία νέα μαχητικότητα, πιο γειωμένη, πιο πραγματική, ουσιωδώς και όχι φανταστικώς οραματική.\nΣτη χώρα μας, η Αριστερά σε μεγάλο βαθμό ταυτίστηκε σε συγκεκριμένες ιδιαίτερα ιστορικές περιόδους, με το κομμουνιστικό κίνημα. Οι δυο έννοιες, όμως, σε καμιά περίπτωση δεν είναι ταυτόσημες. Αναζητώντας κανείς έναν «ορθό», «επιστημονικό» ορισμό, ίσως θα δυσκολευόταν να βρει για την Αριστερά έναν τέτοιο. Κι αυτό γιατί μιλάμε για έναν όρο που έχει ιστορικά διαμορφωθεί, αλλά και μετασχηματιστεί μέσα από την εναλλαγή ιστορικών φάσεων και περιόδων. Αλλά και γιατί η Αριστερά και συνακόλουθα, η αντιπαράθεσή της με τη Δεξιά, αγκάλιασε ιστορικά μια σειρά πεδία και διαπότισε αρκετούς τομείς της κοινωνικής δραστηριότητας, έτσι που θα μπορούσε να οριστεί διαφορετικά μιλώντας κανείς για το ένα ή το άλλο επίπεδο. Τέλος, στην πορεία της ιστορικής σύγκρουσης των δύο προηγούμενων αιώνων, υπήρξαν τόσα παρακλάδια, διαθλάσεις και διχογνωμίες, έτσι που κάτω από τον ίδιο όρο θα πρέπει κανείς να «χωρέσει» αρκετές διαφορετικές ή και ανταγωνιστικές θεωρίες και πρακτικές.\nΈτσι λοιπόν, ο όρος Αριστερά θα μπορούσε να περιγράφει μια σειρά εντελώς γενικών ιδεών και αξιών (κοινωνική ισότητα, δικαιοσύνη κ.λπ.) σε βαθμό που να μην ορίζει στην πραγματικότητα σχεδόν τίποτα. Από την άλλη, θα μπορούσε να εδράζεται στο κοινωνικό-ταξικό ζήτημα, ακόμα και με τους πιο πλατιούς όρους. Έτσι, ως Αριστερά θα μπορούσε να ορίζεται η πολύμορφη κοινωνικοπολιτική έκφραση ενός συνόλου κοινωνικών δυνάμεων με πυρήνα αυτές της εργασίας. Θα μπορούσε κανείς, ακόμα, να ορίσει ευρύτερα τη σύγκρουση Δεξιάς και Αριστεράς με όρους ενός δίπολου ανάμεσα στη συντήρηση ή μια γενική πορεία προς την πρόοδο και την αλλαγή σε όλους τους τομείς. Άλλωστε, όπως έλεγε ένας επαναστάτης, όπου υπάρχουν άνθρωποι, δηλαδή παντού εκτός από τις μεγάλες ερήμους, τείνουν να διαμορφωθούν μια δεξιά, ένα κέντρο και μια αριστερά.\nΌσο και αν οι παραπάνω, όπως και άλλοι, ορισμοί έχουν πραγματικά στοιχεία, παραμένουν αρκετά γενικοί και διφορούμενοι, υπόκεινται δε σε μεγάλο βαθμό φυσιολογικά στην υποκειμενική αντίληψη για μια σειρά θέματα. Τι είναι σήμερα, λοιπόν, αριστερό και τι δεξιό, τι προοδευτικό και τι συντηρητικό, οι απαντήσεις κάθε άλλο παρά δεδομένες είναι. Ενδεικτικό είναι το γεγονός ότι σε παγκόσμιο επίπεδο, μια σειρά δυνάμεις που συγκαταλέγονται στους λεγόμενους «φρουρούς της παγκοσμιοποίησης», οριοθετούνται απέναντι σε σκεπτικιστικές και λαϊκιστικές αντιλήψεις και αυτοχαρακτηρίζονται αριστερές, την ίδια στιγμή που υπερασπίζονται με συνέπεια και φανατισμό την πραγματικότητα του σύγχρονου χρηματιστικού καπιταλισμού.\nΣτη χώρα μας τα πράγματα, όπως εύκολα αντιλαμβάνεται κανείς, περιπλέκονται ακόμα περισσότερο. Γιατί στην κυβέρνηση έχει εγκατασταθεί μια δύναμη που καταγράφεται στην αριστερά, μιλά και δρα εξ ονόματός της, την ίδια στιγμή που εφαρμόζει τις επιταγές των πιο ακραιφνών νεοφιλελεύθερων και των ελίτ της παγκοσμιοποίησης σε ευρωπαϊκό, και όχι μόνο, επίπεδο. Αλλά και εκστασιάζεται μπροστά στο ιδεολογικό περίβλημα του παγκοσμιοποιημένου καπιταλισμού. Μια ματιά σε όσα έγιναν και ειπώθηκαν κατά τη διάρκεια της πρόσφατης επίσκεψης Ομπάμα, δεν αφήνει περιθώριο αμφιβολιών γι αυτό.\nΑς επανέλθουμε, όμως, στην πιο «θεωρητική», αν και όχι τόσο, προσέγγιση του θέματος. Εάν θέλουμε να είμαστε πιο γειωμένοι στην πραγματικότητα, θα λέγαμε ότι η Αριστερά αποτελεί το αποτέλεσμα της συνάντησης ανάμεσα στα ιστορικά κινήματα για σημαντικά προτάγματα και στόχους της εποχής με την γενική απελευθερωτική ιδέα. Μέσα δηλαδή από την συνάντηση των πολύμορφων μαζικών αγώνων, των προσπαθειών εκατομμυρίων ανθρώπων για επιδιώξεις όπως η ελευθερία, η ισότητα, η δημοκρατία με το όραμα του σοσιαλισμού και του κομμουνισμού, μπορούμε με πιο πραγματικούς όρους να εντοπίσουμε έναν μεγάλο και ευρύ κοινωνικό και πολιτικό χώρο με πολλές τάσεις και διαφοροποιημένες πρακτικές, που θα μπορούσε να οριστεί ως Αριστερά.\nΜιλώντας ιδιαίτερα για τη χώρα μας, θα έλεγε κανείς ότι η Αριστερά από τις απαρχές του περασμένου αιώνα, έχει δύο βασικούς γεννήτορες, τον κομμουνισμό και τον νεοελληνικό ριζοσπαστισμό, άρα και δύο διαρκείς προσδιορισμούς, απ’ όπου πηγάζουν θεμελιακές δυσκολίες και αποκλίνουσες προσεγγίσεις. Εδώ, όμως, ανοίγει μια πολύ μεγάλη συζήτηση που αναγκαστικά, ειδικά προχωρώντας κανείς προς τον 21ο αιώνα, πρέπει να πάρει υπόψη της, τις πραγματικές τάσεις, τα γεγονότα και την «υπαρκτή» αριστερά με τις αντιφάσεις και τα στερεότυπά της, συζήτηση που σε καμιά περίπτωση δεν μπορεί να εξαντληθεί σε αυτό το σύντομο σημείωμα.\nΜιλώντας πάντως για την Αριστερά, θα πρέπει να επισημάνουμε ότι αυτή αν θέλει να δικαιολογήσει οποιονδήποτε ορισμό της, δεν μπορεί παρά να είναι με μια έννοια, η «αριστερά του λαϊκού κινήματος» ή διαφορετικά, να συνδέεται με πραγματικές ζωντανές κοινωνικές δυνάμεις και με αληθινές ιστορικές ανάγκες. Διαφορετικά, αν μιλάμε απλώς για την «αριστερά του πολιτικού συστήματος», για μια πτέρυγα στο κοινοβούλιο, ή για ένα επαγγελματικό πολιτικό προσωπικό με κοινή καταγωγή και κουλτούρα, τότε έχουμε ήδη αλλάξει θέμα συζήτησης.\nPosted in Πανελλαδικό Σώμα 2017


Γώγος: Nέα επώδυνα μέτρα αν αυξηθούν τα κρούσματα κορονοϊού - Sputnik Ελλάδα\n03:05 12 ΑΥΓΟΥΣΤΟY 2020\nΓώγος: Nέα επώδυνα μέτρα αν αυξηθούν τα κρούσματα κορονοϊού\n23:24 31.07.2020 Λήψη σύντομου url\nΟ λοιμωξιολόγος κ. Χαράλαμπος Γώγος υπογράμμισε τη λήψη νέων μέτρων στο ενδεχόμενο που δεν αποδώσουν αυτά που ήδη ελήφθησαν σήμερα.\nΓια την επιδημιολογική κατάσταση στην Ελλάδα και το ενδεχόμενο νέων μέτρων κατά του κορονοϊού έκανε λόγο στην ΕΡΤ ο λοιμωξιολόγος, καθηγητής Παθολογίας του Ιατρικού τμήματος του Πανεπιστημίου Πατρών και μέλος της επιτροπής Εμπειρογνωμόνων του υπουργείου Υγείας, κ. Χαράλαμπος Γώγος.\nΠαράλληλα ο κ. Γώγος αναφέρθηκε στο ενδεχόμενο μιας νέας κλιμάκωσης των ήδη υφισταμένων μέτρων.\n«Θα μπορούσε να περιοριστεί ο αριθμός των ανθρώπων σε συγκεκριμένους χώρους... Μπορούμε να κλείσουμε μπαρ, αλλά και άλλους χώρους, φυσικά υπάρχουν και άλλα μέτρα πιο επώδυνα που θα ληφθούν στην περίπτωση που τα κρούσματα αυξηθούν πολύ» δήλωσε ο κ. Γώγος.\nΣημειώνεται ότι με βάση την ανακοίνωση του ΕΟΔΥ σήμερα καταγράφηκαν στην χώρα μας άλλα 78 κρούσματα του νέου ιού καθώς και τρεις θάνατοι.


Παναθηναϊκός: Για αυτό χάλασε του Φερέλ – Τι γίνεται με Γιόβιτς\n<!– Παναθηναϊκός: Για αυτό χάλασε του Φερέλ – Τι γίνεται με Γιόβιτς • NewsPAO\nΣχεδόν σε όλα τα είχε βρει ο Παναθηναϊκός με τον Φερέλ, όπως αποκάλυψε ο δημοσιογράφος Τόλης Κοτζιάς.\nΠιο συγκεκριμένα, σύμφωνα με όσα μετέδωσε στην εκπομπή «Rebound by HNC Coin», οι πράσινοι τα είχαν βρει σε όλα με τον Φερέλ, ωστόσο η συμφωνία χάλασε την τελευταία στιγμή και κυρίως στα… μικρά πράγματα της συμφωνίας.\nΌπως τόνισε, ο παίκτης παραμένει ελεύθερος και κάνεις δεν γνωρίζει τι μπορεί να συμβεί, χωρίς να πει περισσότερες λεπτομέρειες.\nΣχετικά με τον Γιόβιτς, ο Τόλης Κοτζιάς σημείωσε ότι θα αργήσει να επιστρέψει από τον τραυματισμό του και αναμένεται να είναι έτοιμος προς το τέλος του μήνα.\nΠαναθηναϊκός: Για αυτό χάλασε του Φερέλ – Τι γίνεται με Γιόβιτς.\nfrom LIVE SPORT NEWS 24 https://ift.tt/3ml6M3C


Η Αργεντινή προκαλεί Αμερικανικό δικαστήριο με το σχέδιο ομολόγων της - ALLNEWZ\nΗ Αργεντινή προκαλεί Αμερικανικό δικαστήριο με το σχέδιο ομολόγων της\n(Reuters) - Η Αργεντινή προκαλεί δικαστήριο των ΗΠΑ το Σαββατοκύριακο, προτείνοντας να επιστραφεί μόνο το ένα έκτο περίπου τα απο χρήματα των επενδυτών ομολόγων που αρνούνται τις διαπραγματεύσεις, τα οποία οι ομοσπονδιακοί δικαστές που εκδικάζει την υπόθεση λένε ότι οφείλονται, θέτοντας τις βάσεις για μια νομική αναμέτρηση στη Νέα Υόρκη.\nΟι όροι που προσφέρονται από την Αργεντινή είναι οι ίδιοι με εκείνους που έγιναν δεκτοί από τους ομολογιούχους που επέλεξαν να συμμετάσχουν το 2010 στην αναδιάρθρωση του κρατικού ομολόγου της χώρας. Οι αρνούντες τις διαπραγματεύσεις, απέρριψαν την αναδιάρθρωση και επιδιώκοντας την πλήρη εξόφληση.\nΕκτός από τις επιπτώσεις της υπόθεσης στα οικονομικά της Αργεντινής, θα μπορούσε να έχει επίσης μεγάλες επιπτώσεις στον τρόπο που θα διεξάγονται οι μελλοντικές αναδιαρθρώσεις σε όλο τον κόσμο.\nΗ Αργεντινή αθέτησε 100 δισ. δολ. σε κρατικά ομόλογα το 2002, στο αποκορύφωμα της χρηματοπιστωτικής κρίσης της τρίτης μεγαλύτερης οικονομίας της Λατινικής Αμερικής. Τα ομόλογα τώρα υπό αμφισβήτηση εκδόθηκαν στη Νέα Υόρκη, ο οποίος είναι και ο λόγος για το οτι η υπόθεση εκδικάζεται σε δικαστήριο των ΗΠΑ.\nΗ Elliott Management affiliate NML Capital Ltd, ένας από τους επικεφαλής ενάγοντες, έχει πει ότι δεν θα δεχτεί τους όρους του 2010. Αυτοί και άλλοι αρνούντες των διαπραγματεύσεων είναι σίγουρο πως θα υποστηρίζουν ότι η πρόταση της Αργεντινής δεν ανταποκρίνεται σε αίτημα του δικαστηρίου.\n"Το δικαστήριο είπε πως χρωστάτε 1,3 δισεκατομμύρια δολάρια. Πείτε μας πώς πρόκειται να πληρώσετε", δήλωσε ο Josh Rosner, διευθύνων σύμβουλος στην εταιρεία ερευνών Graham Fisher & Co στη Νέα Υόρκη.\n"Αντί να απαντήσει το πώς θα καταβάλει το πλήρες ποσό, η Αργεντινή απάντησε με ένα σχέδιο για την καταβολή ενός πολύ μικρότερου ποσού», είπε. "Η Αργεντινή φλερτάρει με την χρεωκοπία, η οποία θα στοιχίσει ένα σοβαρό τίμημα στην οικονομία της."\nΤο φάσμα των τεχνικών αστοχιών προέρχεται από το γεγονός ότι ένα Περιφερειακό Δικαστήριο των ΗΠΑ στη Νέα Υόρκη, δήλωσε ότι μέχρι τα οι ομολογιούχοι να αρχίσουν να πληρώνονται, η Αργεντινή δεν μπορεί να κάνει πληρωμές στους κατόχους των ομολόγων.\nΗ Elliott έχει επί του παρόντος να λάβει $ 720 εκατομμύρια από την Αργεντινή μετά από εντολή ενός δικαστή της Νέας Υόρκης τον Νοέμβριο, σύμφωνα με την Αργεντινή.\nΌμως τα ομόλογα που θα μπορούσαν να λάβουν είχαν αγοραία αξία μόνο $ 186,800,000 πριν από τη σημαντική απόφαση για την υπόθεση τον περασμένο Οκτώβριο που ευνοούν τους κατόχους των ομολόγων, ή 120.600.000 δολάρια ως την 1η Μαρτίου, δήλωσε η Αγωγή. Η Αργεντινή εκτιμά πως η ΝΜL πληρώσε περίπου τα $ 48,7 εκατομμύρια το 2008 για τη συμμετοχή της στα ομόλογα.\n"Η Δημοκρατία είναι έτοιμη να εκπληρώσει τους όρους της παρούσας πρότασης αμέσως με εντολή του Δικαστήριου, με την υποβολή ενός νομοσχέδιου στο Κογκρέσο, που να εξασφαλίζει την έγκαιρη εφαρμογή της," έγραψε ο Jonathan Blackman, δικηγόρος της Αργεντινής στις ΗΠΑ.\nΠερίπου το 92 τοις εκατό των υπο αθέτηση ομολόγων της Αργεντινής είχαν αναδιαρθρωθεί το 2005 και το 2010, με τους ομολογιούχους να λαμβάνουν 25 σεντς έως 29 σεντς στο δολάριο.\nΟι ομολογιούχοι όμως με επικεφαλής τους NML Capital και Aurelius Capital Management έχουν αγωνιστεί για χρόνια για την πλήρη πληρωμή. Η Αργεντινή αποκαλεί τους κεφαλαιούχους αυτούς «γύπες».\nΤον Οκτώβριο, το Δικαστήριο της 2ης Περιφέρειας επικύρωσε την απόφαση ενός δικαστή σύμφωνα με την οποία, η Αργεντινή είχε παραβιάσει τη λεγόμενη ρήτρα pari passu σε έγγραφα ομολόγων της υποχρεώνοντάς την να αντιμετωπίσει ισότιμα τους πιστωτές.\nΟ Επαρχιακός Δικαστής των ΗΠΑ Thomas Griesa στο Μανχάταν διέταξε στη συνέχεια την Αργεντινή, να πληρώσει το Νοέμβριο $ 1,330,000,000 που οφείλονταν στους ομολογιούχους σε δεσμευμένο λογαριασμό από τη στιγμή της επόμενης πληρωμής τόκων στους κατόχους της από την ανταλλαγή του χρέους.\nΤο Δικαστήριο της 2ης Περιφέρειας δέχτηκε έφεση της εντολής στις 27 Φεβρουαρίου. Δύο ημέρες αργότερα, διέταξε την Αργεντινή να παρέχει λεπτομέρειες σχετικά με "τους ακριβείς όρους του κάθε εναλλακτικού τύπου πληρωμής και το χρονοδιάγραμμα σύμφωνα με το οποίο είναι διατεθειμένη να δεσμευτεί."\nΕΝΑΛΛΑΚΤΙΚΕΣ ΕΠΙΛΟΓΕΣ ΟΜΟΛΟΓΩΝ\nΣτην 22-σέλιδη υποβολή της αργά την Παρασκευή, η Αργεντινή δήλωσε ότι υπο μια λεγόμενη εναλλακτική ισότιμη μετοχή , οι ομολογιούχοι θα λάβουν νέα ομόλογα που θα εξοφληθούν το 2038 με την ίδια ονομαστική αξία των υφιστάμενων ομολόγων τους. Θα πληρώσει 2,5 τοις εκατό σε 5,25 τοις εκατό το χρόνο, δήλωσε η Αργεντινή.\nΟι ομολογιούχοι θα λάβουν επίσης την άμεση καταβολή μετρητών παρόμοια με αυτή που δόθηκαν στο πλαίσιο της ανταλλαγής του χρέους το 2010, είπε η Αργεντινή. Και θα λάβουν τα παράγωγα μέσα που παρέχουν οι πληρωμές, όταν το ακαθάριστο εγχώριο προϊόν της χώρας υπερβαίνει το 3 τοις εκατό το χρόνο.\nΗ εναλλακτική ισότιμη μετοχή αναφέρεται σε μικρούς επενδυτές, σε αντίθεση με την περίπτωση έκπτωσης, η οποία είναι περισσότερο κατάλληλη για μεγάλους επενδυτές όπως NML και Αυρήλιος.\nΣύμφωνα με την πρόταση έκπτωσης, οι ομολογιούχοι θα μπορούσαν να λάβουν νέα ομόλογα πληρωτέα το 2033 που να αποδίδουν 8,28 τοις εκατό ετησίως. Η Αργεντινή δήλωσε ότι οι ομολογιούχοι θα λάβουν επίσης τους αναλογούντες αναδρομικούς τόκους από το 2003 υπό τη μορφή ομολόγων πληρωτέους το 2017 που θα αποδόσουν 8,75 τοις εκατό το χρόνο, και τις παράγωγες μονάδες που συνδέονται με το ΑΕΠ.\nΟ Blackman, δικηγόρος της Αργεντινής, έγραψε ότι, σε αντίθεση με αυτό που ονομάζεται "100 σεντς στο δολάριο αμέσως", η πρόταση φόρμουλα Griesa που υιοθετήθηκε, "είναι συνεπής με την ρήτρα pari passu, τις μακροχρόνιες αρχές της ισότητας, και της ικανότητας της Δημοκρατίας να πληρώσει."\nΤο Σάββατο ήταν ασαφές το πως το δικαστήριο θα μπορούσε να δεί τις προτάσεις της Αργεντινής. Η ίδια τριμελή επιτροπή είχε πει τον Οκτώβριο, όμως, ότι οι ομολογιούχοι "ήταν εντελώς εντός των δικαιωμάτων τους" να απορρίψουν εκ των προτέρων τις προσφορές ανταλλαγής χρέους.\nΟ Euginio Bruno, ένας δικηγόρος και ειδικός στην αναδιάρθρωση του δικηγορικού γραφείου Estudio Garrido Abogados στο Μπουένος Άιρες, δήλωσε την Παρασκευή πως η πρόταση της κυβέρνησης "ήταν μέσα στις προσδοκίες, λαμβάνοντας υπόψη τους νομικούς περιορισμούς στην προσφορά, κάτι καλύτερο από τους όρους της αναδιάρθρωσης του 2010."\nΗ Αργεντινή έχει ένα "νόμο κλειδαριά" που εμποδίζει νέες κυβερνήσεις να βελτιώσουν τους όρους των προηγούμενων αναδιαρθρώσεων.\nΝωρίτερα μέσα στην εβδομάδα, οι ομολογιούχοι σημείωσαν μια νίκη πάνω στην Αργεντινή, όταν το Δικαστήριο της 2ης Περιφέρειας αρνήθηκε την πλήρη αναθεώρηση του δικαστηρίου του Οκτωβρίου όσων αφορά την απόφασή του σχετικά με την παροχή της ισότιμης μετοχής.\nΟι Ηνωμένες Πολιτείες είχαν υποστηρίξει την Αργεντινή για να ζητήσει την αναθεώρηση, υποστηρίζοντας πως η απόφαση του Δικαστηρίου της 2ης Περιφέρειας συνάντησε δυσκολίες με μακροχρόνιες προσπάθειες των ΗΠΑ για την προώθηση της ομαλής αναδιάρθρωσης του δημόσιου χρέους.\nΗ Αργεντινή και οι κάτοχοι των υπο αναδιάρθρωση ομολόγων που λένε πως η χορήγηση 100 σεντς στο δολάριο στους ομολογιούχους θα μπορούσε να περιπλέξει μελλοντικές αναδιαρθρώσεις σε όλο τον κόσμο.\nΟ Αντιπρόεδρος της Αργεντινής Amado Boudou επανέλαβε το Σάββατο ότι η Αργεντινή θα συνεχίσει την αποπληρωμή των επενδυτών που συμμετείχαν στην αναδιάρθρωση ασχέτως με το κατα πόσο η υπόθεση του δικαστήριο των ΗΠΑ έχει επιλυθεί.\n"Με τον ένα ή τον άλλο τρόπο, η Αργεντινή θα πληρώσει", είπε.\nΜετάφραση για την AllNewz\nΤο άρθρο δημοσιεύτηκε στο Reuters 3 μέρες πριν τα ακραία καιρικά φαινόμενα της 3 Απριλίου 2013 - Διαβάστε: Αργεντινή: Καιρική 'βόμβα' - δεκάδες νεκροί - οπλοποίηση καιρού;


Πρώιμοι Φαλμεράυερ - Σελίδα 10 - Phorum.com.gr\nΜη αναγνωσμένη δημοσίευση από Hector Buas » 08 Οκτ 2019, 15:43\nΤι μου θύμισες τώρα. Πάνω στην χρωματισμένη εκδοχή αυτού χάρτη είχαν γίνει πραγματικά επικές ανταλλαγές "φιλοφρονήσεων" σε παλιότερες εποχές.\nΜη αναγνωσμένη δημοσίευση από Hector Buas » 08 Οκτ 2019, 15:50\nΜη αναγνωσμένη δημοσίευση από Hector Buas » 08 Οκτ 2019, 15:53\nΑ ρε Μπάμπη!\nΜη αναγνωσμένη δημοσίευση από Fluffy » 08 Οκτ 2019, 15:58\n07 Οκτ 2019, 23:08\nΜη αναγνωσμένη δημοσίευση από Leporello » 08 Οκτ 2019, 19:31\n07 Οκτ 2019, 21:48\nMα όντως είναι συγγενείς οι Ελληνες με τους άλλους Βαλκάνιους. Ομως αν δεν τεκμηριωθεί συγγένεια με Πολωνούς κ.λ.π. δεν προκύπτει ότι ο λόγος τής συγγένειας είναι η Σλαβική επέκταση. Το πιθανότερο είναι οι πληθυσμοί να ήταν συγγενικοί ήδη από την αρχαιότητα.\nΜη αναγνωσμένη δημοσίευση από Giorgos 574 » 08 Οκτ 2019, 19:34\n08 Οκτ 2019, 19:31\n...και πάλι δεν μπορούμε να είμαστε σίγουροι\nΜη αναγνωσμένη δημοσίευση από Giorgos 574 » 08 Οκτ 2019, 19:36\nΜη αναγνωσμένη δημοσίευση από Leporello » 08 Οκτ 2019, 19:46\n2) Από τη μια προφανως υποστηρίζεις όπως και ο Παπαρρηγόπουλος ότι υπάρχει η συνέχεια του ελληνικού έθνους και από την άλλη μου γράφεις για ρωμαική συνείδηση. Πως οι Ελληνες έγιναν Ρωμαίοι και μετά από το 19ο αιώνα ξανά Ελληνες?\nΤίποτα δεν υποστηρίζω. Το μόνο που βλέπω είναι η Ιστορία. Και αυτή λέει πως όντως επί Βυζαντίου υπήρξε οιωνεί εθνική Ρωμαϊκή συνείδηση και από τον ύστερο Μεσαίωνα άρχισε να εμφανίζεται Ελληνική συνείδηση, χωρίς να αλλάξει το όνομα (εξακολουθούσαν να λέγονται Ρωμιοί). Δεν βλέπω τίποτα παράξενο σ'αυτό, η εθνική συνείδηση και δη γιά τις προνεωτερικές κοινωνίες δεν ήταν σε καμμιά περίπτωση μονολιθική.\nΒέβαια δεν υπήρχε στον 7ο αιώνα και 8ο αιώνα μχ διάκριση μεταξύ Ελλήνων και Ρωμαίων (αν και ο Πορφυρογέννητος κάνει λόγο για Γραικούς) γιατί οι Ελληνες ήταν ελάχιστοι και αυτοί στην νοτιοανατολική Ελλάδα. Για αυτό και ο Πορφυρογέννητος κάνει λόγο και για Γραικούς στην Πελοπόννησο. Δεν μιλάει για Γραικούς όμως στην Μικρά Ασία γιατί πολύ απλά δεν υπήρχαν.\nΕκείνο που πάς να αποδείξεις, το θεωρείς δεδομένο. Δεν μας λες, τι ήταν αυτό που διαχώριζε τον Πορφυρογέννητο από τους υποτιθέμενους "Γραικούς" τής εποχής του; Η γλώσσα, η θρησκεία, τι;\nΑυτά είναι αστειότητες. Απέδειξα ότι ο πληθυσμός τής Μ.Ασίας ήταν ομογενοποιημένος Ρωμαϊκός/Ελληνικός (το όνομα είναι μόνο θέμα προτίμησης). Η εξαίρεση ήταν οι Αρμένιοι και ελάχιστες μικρές μειονότητες στην Ανατολική Μ.Ασία. Δεν ήταν αυτοί όμως που θα μπορούσαν να εκρωμαϊσουν την Πελοπόννησο. Δεν θα έβαζαν Κουμάνους γιά να την επανεκρωμαϊσουν.\nΤι μένει να εξηγήσω; Είπαμε ότι τα αρχαιοελληνικά ονόματα δεν ήταν σε χρήση πολύ πριν από την κάθοδο των Σλάβων. Αρα, η απουσία τους δεν δίνει κανένα στοιχείο γιά δήθεν εξαφάνιση των Ελλήνων.\nΜη αναγνωσμένη δημοσίευση από Leporello » 08 Οκτ 2019, 19:48\n08 Οκτ 2019, 19:34\nΔεν είπα εγώ ότι είμαστε σίγουροι. Το πιό πιθανό όμως είναι όντως να ήταν οι Βαλκανικοί πληθυσμοί συγγενείς ήδη από την αρχαιότητα. Δεν βλέπω το λόγο γιατί να μην είναι. Δεν υπήρχαν τείχη στα σύνορα.\nΜη αναγνωσμένη δημοσίευση από Leporello » 08 Οκτ 2019, 19:49\nΔεν βρήκα όμως και μία σοβαρή μελέτη που να υποστηρίζει το αντίθετο. Ο Fluffy χρειάσθηκε να καταφύγει σε ψευδοεπιστήμονες.\nΜη αναγνωσμένη δημοσίευση από Leporello » 08 Οκτ 2019, 19:57\n08 Οκτ 2019, 15:26\nΕγώ είδα να λέει:\nWe compared, the Peloponneseans (except for Maniots and Tsakones) with populations of the Slavic homeland from which the sixth century Slavs should have originated. The exact location of the Slavic homeland is debated, but it is placed north of Danube, between the Oder and Dnieper rivers and includes areas inhabited by Polish, Ukrainian, Russian and Belarusian populations\nΛέει ότι συγκρίνονται οι Πελοποννήσιοι με τους πληθυσμούς που ζουν στην πιθανή κοιτίδα των Σλάβων, αυτό δηλαδή που λέω κι'εγώ. Δεν αναφέρει τίποτα γιά την γλώσσα τους. Α, και από την εποχή του Φάλμεράϋερ όλες οι επιστήμες έχουν εξελιχθεί και αυτό που τότε του φάνηκε "Ρώσικο" μιά χαρά ερμηνεύτηκε έκτοτε από την ανασύνθεση τής πρωτο-σλαβικής γλώσσας, που τότε δεν είχε γίνει.\nΜη αναγνωσμένη δημοσίευση από Giorgos 574 » 08 Οκτ 2019, 20:12\n08 Οκτ 2019, 19:49\nΔεν βρήκα όμως και μία σοβαρή μελέτη που να υποστηρίζει το αντίθετο.\nΓιατί δεν μπαίνει κανεις ξένος στον κόπο.\nBtw υπάρχει μια σχετική\nhttps://www.google.gr/amp/s/www.haaretz ... -1.5489323\nΜη αναγνωσμένη δημοσίευση από Hector Buas » 08 Οκτ 2019, 20:38\n08 Οκτ 2019, 19:57\nΚαταλαβαίνεις υποθέτω πως τώρα γυρίζουμε γύρω-γύρω από το ερώτημα: "η κότα έκανε το αυγό ή το αυγό την κότα"?\nΜη αναγνωσμένη δημοσίευση από Hector Buas » 08 Οκτ 2019, 20:48\nΜη αναγνωσμένη δημοσίευση από Arisvilla » 08 Οκτ 2019, 21:48\n08 Οκτ 2019, 19:46\nΠάμε πάλι στα βασικά.\n1) Καμιά ελληνική συνείδηση δεν υπήρχε στον ύστερο μεσαίωνα. Σε κάποιους μορφωμένους λόγιους αστούς που ζούσαν στις μεγάλες πόλεις της αυτοκρατορίας ίσως αλλά σε καμιά περίπτωση ελληνική. Κάποιοι εξ αυτών αυτοπροσδιορίζονταν ως Γραικοί, κάποιοι άλλοι όχι. Η μεγάλη μάζα του πληθυσμού του κυρίως ελλαδικού χώρου δεν είχε καμιά εθνική συνείδηση ούτε καν ρωμαιική για αυτό και οι περισσότερες πόλεις στην Ελλάδα πέρασαν στα χέρια των Οθωμανών ειρηνικά. Η συνείδηση των Ρωμιών αναπτύχθηκε κυρίως αργότερα στους πληθυσμούς της ελληνικής υπαίθρου από την όζμωση των ελληνόφωνων χριστιανών ραγίαδων με τους αρβανίτοφωνους και τους βλαχόφωνους. Μέχρι το νεολληνικό διαφωτισμό και κυρίως τη Βαυαροκρατία ελάχιστοι αυτοαποκαλούνταν Ρωμιοί. Και θυμίζω οτι σύμφωνα με το πρώτο ελληνικό σύνταγμα Ελληνας ήταν όποιος χριστιανός ζούσε στην Ελληνική Επικράτεια.\n2) Οι Γραικοί της Πελοποννήσου στους οποίους αναφεροταν ο Πορφυρογέννητος διέφεραν στην καταγωγή από τους Ρωμαίους της Μικράς Ασίας. Ηταν υπολείμματα των αρχαίων Ελλήνων, μάλλον αναφερόταν στους κατοικους της Κορίνθου και του Ναυπλίου και τους Τσάκωνες δηλαδή τους κατοίκους της ανατολικής Πελοποννήσου που επέζησαν της σλαβικής εισβολής. Γιατί οι αρχαίοι λαοί ποτέ δεν εξαφανίζονται ολοκληρωτικά αλλά αφομοιώνονται η αλλάζουν εθνοτική ταυτότητα. Αυτό είναι το μεγάλο λάθος της θεωρίας του Φαλμεράυερ. Ελληνες δεν υπήρχαν όχι μόνο γιατί υπήρχε η πανθομολογούμενη αραίωση του πληθυσμού της ελληνικής ενδοχώρας αλλά γιατί ήδη από τον 5αιώνα μχ η συντριπτική πλειοψηφία αυτών είχε αλλάξει ταυτότητα και έγιναν Ρωμιοί, όπως έχει συμβεί και με άλλους αρχαίους λαούς (πχ Γαλάτες).\n3) Το να θεωρείς αστειότητες πηγές όπως το χρονικο της Μονεμβασιάς που μιλάει για μετοίκηση Καφέρων και Αρμενίων και επανίδρυση της Λακεδαίμονος από αυτούς και πλείστες άλλες που αναφέρουν μετοίκηση Αρμενιών, Μαρδαιτών, Βαρδαριωτών Τούρκων, Ούζων κτλ σε άλλες περιοχές της Ελλάδος και να επιμένεις ότι οι Μικρασιάτες που έφεραν οι Βυζαντινοί στην κυρίως Ελλάδα ήταν αρχαίοι Ελληνες είναι άρνηση της αλήθειας. Αλήθεια ποιες πηγές υπάρχουν που αποδεικνύουν την μετοίκηση "Ελλήνων" στις Σκλαβηνίες. Και αφού ήρθαν τόσοι γιατί δεν άλλαξαν και τα τοπωνύμια που παρέμειναν σλαβικά. Τέλος πως εξηγείς την ύπαρξη τοπωνυμίων όπως Αρμενοχώρι κτλ σε όλη την ελληνική επικράτεια από τη Θράκη και τη Φλώρινα μέχρι την Κρήτη? Μήπως κατά βάση αυτοί ήταν οι "Ελληνες" που έφεραν οι βυζαντινοί.\n4) Τέλος γιατι αναφέρεσαι στο μεσαίωνα και γιατί έχει γίνει προσπαθεια καταγραφής ανθρωπωνυμίων του Μεσαίωνα στην κυρίως Ελλάδα και έχουν μεταφραστεί κάποια από τα οθωμανικα κατάστιχα της απογραφής του 1454( που κάποιοι βέβαια στρατευμένοι επιστήμονες θέλουν να τα κρύψουν γιατι δεν σύναδουν με τα εθνικά παραμύθια του ερασιτέχνη ιστορικού Παπαρρηγόπουλου) σου παραθέτω ένα λινκ που αναφέρεται στη Θεσσαλία. https://www.academia.edu/1265619/Δημογρ ... ο_Μεσαίωνα. Ο Ιβάνης, Ο Πετρίτζας, ο Γλαβάς, ο Δομβρίλας ο Κρατζούνης, ο Αρμενοχωρίτης, ο Βρανάς και ο Βράτο δεν μου φαίνονται για αρχαίοι Ελληνες. Τα συγκεκριμένα ανθρωπωνύμια είναι από το χωριό Ζαβλάντια το έτος 1348 (σημερινός Παλαιόπυργος Τρικάλων). Δείχνουν καθαρά την μείξη Σλάβων με Μικρασιάτες και Αρμένιους που έφεραν μεταγενέστερα οι βυζαντινοί. Ανάλογα στοιχεία υπάρχουν και για άλλες περιοχές της Ελλάδος\nΤελευταία επεξεργασία από το μέλος Arisvilla την 08 Οκτ 2019, 21:57, έχει επεξεργασθεί 1 φορά συνολικά.


Τρεις εκδηλώσεις την ίδια μέρα και ώρα!\nΑρχική Γεγονότα Τρεις εκδηλώσεις την ίδια μέρα και ώρα!\nΗ έλλειψη ουσιαστικής επικοινωνίας και συντονισμού στα ζητήματα πολιτισμού οδήγησε για ακόμη μία φορά στην διοργάνωση τριών ιδιαιτέρως ενδιαφερουσών επετειακών εκδηλώσεων, ιστορικού περιεχομένου, την ερχόμενη Δευτέρα, την «ίδια» ώρα, καθιστώντας φυσικά… ανέφικτη την παρακολούθηση τους!1. Στην εκδήλωση ”Ελπίς πατρίδος” για την 25η Μαρτίου 1821 με θέμα ”Τα προεπαναστατικά κινήματα του 1821: Σπόρος ανεξαρτησίας”, η οποία υπό την αιγίδα της Δημοτικής Κοινωφελούς Επιχείρησης Αιγιαλείας θα πραγματοποιηθεί στις 7:30 μ.μ στο Δημοτικό Κινηματοθέατρο ”Απόλλων”.\n2. Στην εκδήλωση της Ιστορικής- Λαογραφικής Εταιρείας Αιγιαλείας (ΙΛΕΑ) με επίκαιρο θέμα και τίτλο «Τα Δάνεια του Αγώνα του 1821 και οι αέναες χρεώσεις της Ελλάδας», η οποία με ομιλητή τον Διδάκτορα του Παντείου Παν/μιου κ. Δημήτρη Σταθακόπουλο, θα λάβει χώρα στις 7 μ.μ. στην αίθουσα «ΝΕΟΙ ΟΡΙΖΟΝΤΕΣ», της Ι. Μητροπόλεως (οδός Πολυχρονιάδη).\n3. Και στην εκδήλωση «140 Χρόνια Ιστορίας και Τέχνης του Ιερού Ναού Αγίου Γεωργίου» που διοργανώνεται από το Εκκλησιαστικό Συμβούλιο του ιδίου ιερού Ναού με τη συμμετοχή του Τοπικού Συμβουλίου, του Δημοτικού Σχολείου και του εκπολιτιστικού Συλλόγου Τέμενης, στις 7:30 μ.μ. στην αίθουσα του Πολιτιστικού Συλλόγου (πλησίον του Ναού).\nΠροηγούμενο άρθροΠότε πρέπει να γίνονται τα εμβόλια «κατά του καρκίνου του τραχήλου της μήτρας»\nΕπόμενο άρθροΕνδιαφέροντα θέματα στη συνεδρίαση του Δ.Σ. του ΝΠΔΔ Δήμου Αιγιαλείας


Επιληψία και συσσώρευση πληροφοριών | Βιονευρολογικά Επιληψία και συσσώρευση πληροφοριών\nΉδη από τις πρώτες εβδομάδες ανάπτυξης του εμβρύου, όταν ακόμη είναι σε ένα βάρος γύρω στα 300 γραμμάρια, έχουμε τη διαμόρφωση του μελλοντικού εγκεφάλου σε τρία κομμάτια. Έχουμε δηλαδή, τον πρόσθιο, τον μέσο εγκέφαλο και τον πρόδρομο εγκέφαλο. Σε αυτές τις περιοχές γίνεται ακριβώς όπως και με τις περιπτώσεις της πληροφορικής των κομπιούτερ, μία συσσώρευση όλων των γενετικών, κληρονομικών αλλά και περιβαλλοντικών πληροφοριών. Είναι αυτές οι πληροφορίες που αργότερα θα αποτελέσουν την βάση για την ανάπτυξη της προσωπικότητας σε οποιαδήποτε κατεύθυνση επηρεαστεί από το εξωτερικό περιβάλλον. Η διαμόρφωση αυτή των πληροφοριών στην εμβρυακή περίοδο, αποτελεί ταυτόχρονα και τη «σκάλα» της εμφάνισης τυχόν επιληπτικών διαταραχών.\nΩς ηχολαλία, σύμπτωμα του αυτισμού, χαρακτηρίζεται η παραγωγή των προτάσεων και η επανάληψη τους που ακολουθούν την εκφορά του λόγου. Περισσότερα...


Μουσικό κομοδίνου κουδούνι\nΣπίτι > Προϊόντα > Μουσικό κομοδίνου κουδούνι\n(Σύνολο 3 Προϊόντα για Μουσικό κομοδίνου κουδούνι)\nNINGBO WELLMAX CO., LTD. is one of the Μουσικό κομοδίνου κουδούνι leading brands in China. It is the factory & supplier specializing in manufacturing Μουσικό κομοδίνου κουδούνι. Offer high quality Μουσικό κομοδίνου κουδούνι at a cheap wholesale price.\nΧονδρικό Μουσικό κομοδίνου κουδούνι από την Κίνα, πρέπει να βρείτε φτηνές Μουσικό κομοδίνου κουδούνι ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Μουσικό κομοδίνου κουδούνι παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Μουσικό κομοδίνου κουδούνι, Είμαστε 'll να σας απαντήσει ταχύτερα.